» “Avropada 4-5 minə yaxın əslən qarabağlı olan insan yaşayır.” KarabakhİNFO.com - karabakhInfo.com\n“Avropada 4-5 minə yaxın əslən qarabağlı olan insan yaşayır.”\n19.03.2014 | 09:43\nKocaeli Universitetinin müəllimi, Dos. Dr. İbrahim Şirin Qarabağ tayfalarının Türkiyədə və digər ölkələrdə yaşayışı, adət-ənənələri ilə bağlı “KarabakhİNFO.com” beynəlxalq e-jurnalına müsahibə verib.\nİbrahim bəy “Bizim qarabağlarımız” adlı çox önəmli bir konfrans keçirildi. Türkiyə və dünyanın müxtəlif ərazilərində yaşayan qarabağ tayfaları haqqında məlumatlat verildi, çıxışlar oldu. Türkiyədə qarabağlıların yaşamı, aədət-ənənəsi bizimlə hansı ortaqlıqları bölüşür? Onlar Türkiyəyə necə getdilər?\nİşğal altında olan Qarabağ mən daxil bütün qarabağlıların vətənidir. Qarabağda əhali artıdqca onlar müxtəlif ərazilərə köç etmək məcburiyyətində qalıblar. Qaynaqlarda da bu barədə məlumatlar vardır. Qarabağlılar o qədər çoxaldılar ki, yeni otlaqlar üçün qərbə doğru köç etməyə başladılar. Qarabağ oğuzları Anadolunun qərbinə, Balkanlara qədər yayıldılar. Anadolunun türkləşməsində də qarabağlıların mühüm rolu olmuşdur. Mənim də aid olduğum Qarabağ tayfasının Qarabağdan çıxma tarixi təxminən 1635-ci il olaraq bilinir. Müxtəlif ərazilərə yerləşməsinə baxmayaraq qarabağlılar özlərinin mənsub olduğu yeri bilirlər. Özlərini qoruyub saxlaya biliblər. Qarabağdan gətirdikləri mədəniyyəti hələ də yaşadırlar.\nQarabağdan hansı bölgələrə köçlər olub?\nBelçikada, Almaniyada, Hollandiyada Qarabağ tayfalarının mənsubları yaşayır. Xüsusilə də Belçikada əmirdağı türkmənləri oranı özlərinə bir mənada vətənləşdirməyə çalışıblar. Çünki Qarabağda yaşayan əhali qədimdən köçəri həyat sürüb. Daha sonra oturaq həyata keçiblər. Bu vaxt əhali artdı, mal-qara çoxaldı. Ərazi darlıq edəndə yeni köçlərə başladılar. Hal-hazırda Avropada 4-5 minə yaxın əslən qarabağlı olan insanlar yaşayır. Anadoluda, Avropada yaşayan qarabağlılara Qarabağ torpağında baş verən hadisələrlə bağlı daha ətraflı bilgilər verilməlidir. Düzdür hadisələri bilirlər. Amma daha geniş bilmələri lazımdır. Qarabağ gerçəkdən bizim qanayan bir yaramızdır. Dünyanı görürsünüz. Dünyada inanılmaz qətliamlar var. Bunların sadəcə, bir qismi dilə gətirilir, mediada işıqlandırılır. Bizim, qarabağlıların şansılığı davam edir. Min illərdir ki, biz, o cağrafiyada yaşamışıq. İndi dünyanın müxtəlif ərazilərinə köç etmişik. Yenə sıxıntı yaşayırıq. Qarabağlıların digər ərazilərdə huzursuzluğunun səbəbi buradan zorla çıxmış olmalarıdır. Qarabağlıların məsələsi tarixin də çox önəmli bir məsələsidir. Osmanlının qurulmasında Qarabağdan köçən qayılar önəmli rol oynamışlar. Bir müddət sonra dövlətlə problemləri olduğu üçün indiki İran coğrafiyasına keçərək Səfəvi dövlətini qurublar.\nDigər ərazilərə köçən qarabağlı tayfaları öz mədəniyyətlərini, ləhcələrini qoruyub saxlaya biliblər?\nMəsələn, ölüm duası burada da orda da eynidir. Siz əgər Bolvadindəki Qarabağa gəlsəniz ləhcənin eyniliyini görə bilərsiniz. Həmin ərazidən 20 km aralıda yaşayanlarla Qarabağda yaşayanların ləhcələri fərqlidir. Azərbaycanlı türkoloq Əhməd Cəfəroğlu hələ ötən əsrdə bu kəndləri ziyarət etmişdir. Onların niyə görə dəyişməməsi onda təəccüb oyatmışdı? Dəyişməmələrinin başlıca səbəbi özlərinə qarabağlı kimliyini götürmələri, digərlərini içlərinə almamalarına görə idi. Buna görə onlar çox saf bir şəkildə qala bilirlər. Folklorlarını, inanclarını, toy adətlərinə baxdığımızda eyniliyi görə bilərik. Doğum, toy və ölüm adətlərində eyniliklər qorunub saxlanıbdır. Məsələn burada yallı orada kaftar sırtlan olaraq bilinməkdədir. Qarşılaşdırdığımızda farsca sırtlan türkcə yallı olduğu məlum olur. Kökünə baxdığımız zaman ad yallıdır. Əgər ortaqlıqları ortaya qoya biləriksə Qarabağın sadəcə bir keçid nöqtəsi deyil, hər kəsin bir vətəni, yurdu olduğu ortaya çıxacaqdır. Mən maraqlandığım üçün bilirəm.\nTürkiyədə yaşayan qarabağlı olaraq, Türkiyə mediasının Qarabağın işğalı məsələsinə yanaşmasından razısınızmı?\nƏlbəttə, razı deyiləm. Qarabağla bağlı, orada törədilən qətliamlarla bağlı türk mediasında bir cümlə belə getmir. Tək bir şəhid xəbəri verilmir. Burada bir savaş var. Hər gün şəhidlər verilir. Türkiyə mediasında bununla bağlı məlumatlar getmir. Mən internetdən öyrənə bilirəm. Qarabağ mövzusunda Türkiyə qardaşı Azərbaycana dəstəyi deyil, öz vətəndaşlarının yurdlarına sahib durması anlamına gəlir. Mən universitetdə oxuyanda Xocalı soyqırımı baş vermişdi. Biz, universitetdə buna qarşı aksiya etdik. O qədər az idik ki, bizim nə istədiyimizi anlaya bilmədilər. Çünki türk mediası, dünya mediası bunu vermədi, anlatmadı. Nə qədər haqlı olursunuzsa olun, güclü olmadığınız təqdirdə güclülər sizin haqlı və ya haqsız olduğunuzu müəyyən edəcək.\nSizcə, güclü olmaq üçün nələri etmək lazımdır?\nİlk növbədə tariximizi yaxşı öyrənməyimiz lazımdır. Tarix topluluqları bir araya gətirmək üçün çox vacibdir. Birliyin və güclülüyün əsas ünsürlərindən biri dil birliyidir. Bu mövzuda bir sıxıntımız yoxdur. Mən sizi yaxşı anlaya bilirəm, siz də məni rahat başa düşə bilirsiniz. Ortaq bir tarix, ortaq bir dəyər üzərindən addımlamaq lazımdır. Sanki iki dövlət var və iki ayrı-ayrı etniklər mövcuddur kimi deyil, burada Azərbaycan türkləri, orada Anadolu türkləri var kimi qəbul edəcəyik. İnanclar sadəcə bir rənglərdir. Oradakı adamlar sünni, buradakılar şiə ola bilər… Amma bu insanları ayıran ünsürlər deyildir. Osmanlının Səfəvi ilə yaşadığı məsələ tarixdə olmuşdur və tarixdə də qalması lazımdır. Onların doğru və ya yanlış olmasını müzakirə edə bilərik, amma bu günün məsələsi deyil.\n-Əmir Teymur da Bəyazidlə savaşıb. Bunu gündəmə gətirsək, o zaman Orta Asiya ilə düşmən olmuş olarıq.\nTəbii, buna görə də parçalayıcı ünsürlər üzərindən deyil, birləşdirici ünsürlər üzərində iş görməyimiz lazımdır. Bizim bir araya gəlməkdən başqa yolumuz yoxdur. Ona görə bizi parça-parça ayırdılar, ona görə aramızda sərhədlər, coğrafiyalar ayrılıb. İndi Qarabağ sadəcə Azərbaycanın məsələsi kimi qəbul edilir. Sadəcə, Qarabağ üçün qarabağlılar, azərbaycanlılar ağlayır. Əslində isə bu bizim Doğu Türküstan, Kipr və bir çox məsələmiz kimi ortaqdır. Bu məsələnin bizim qara bağlarımız olduğunu anlamağımız lazımdır.\n-Hocam, Balkanlarda Qarabağdan köçənlərin indi də yaşadıqlarını söylədiniz. Yer adları, adət-ənənə qorunub saxlanılıbmı orada?\nBəli, Balkanlarda vardır. Qarabağ adı da qorunub saxlanılıb. Bolqarıstanın girişində, Ədirnədən çıxanda, Çirmən qəzasında Qarabağ kəndi indi də var.\nTürkiyənin hansı bölgələrində Qarabağ yer adı vardır?\nAydında var, İzmirdə var, Manissada var, Qərbi Anadoluda, İçelidə, Adana, Qars, Diyarbəkir, Haqqari də vardır. Hətta Suriyada və İraqda da var.\nOnların hamısı buradan köçüb?\nBəli, tam olaraq hamısı Qarabağ ərzisindən köç etmişlər.\nQarabağ tayfanın adıdır, yoxsa coğrafiya bu cür adlandırıldığı üçün burada yaşayanlar da bu cür adlanır?\nMən bu məsələni çox araşdırdım. Qarabağ yerli türkmən tayfasının adıdır. Müxtəlif ərazilərə köçərkən öz tayfalarının adına uyğun olaraq cofrafiyaya ad vermişlər. Məsələn, Gəncədən də gedənlər olmuşdur. Amma onlar qarabağlı adı ilə tanınmırlar. Onlar əşrəfli, əliçomaqlı, badəmli olaraq bilinirlər. Ancaq Qarabağdan gedənlər qarabağlı olaraq tanınırlar. Osmanlı arxivlərində də Qarabağın bəylik statusu olduğu göstərilib. Ona görə də Türkiyə ərzisində Qarabağ yer adları sadəcə yerin deyil, buradan köçən qarabağ tayfalarının adına uyğun olaraq adlandırılmışlar.\n“Bizim qarabağlarımız” adlanan bu proyektin Türkiyədə elmi müzakirə müstəvisinə, mediada işıqlandırılması üçün hansı işlər görülür?\nBu TİKA-nın başlatdığı yeni bir proyektdir. Məncə, önəmli olan başlanğıcdır. 1937-ci ildə bu torpağın övladı Əhməd Cəfəroğlu gəlib öz əqrabalarını tapmışdı. Bir neçə yazı yazmışdı. Amma davam etməmişdi. Cəfəroğlunun tədqiqatlarını davam etdirilsəydi hər iki tərəfdə məsələ daha əvvəl gündəmə gələrdi, bu çalışmalar çoxalardı, məlumat da geniş yayılardı.\nHər hansı bir kitab yayımı olubmu?\nQarabağ tayfası üzərinə təkbaşına araşdırılma edilməyib. Amma Qarabağın daxil Bozulus adına tədqiqatlar aparılıb. Məsələn, Faruq Sümərin “Oğuzlar” kitabı, Çingiz Orhonun Osmanlıda tayfalarla bağlı kitabı son dərəcə önəmli mənbələrdir. Bu ilin sonunda biz ən azından Afyona yerləşmiş olan qarabağ türkmənlərinin kitabını çıxaracağıq. Həmin yerə gəlib yerləşməkləri və statusları ilə bağlı, dünyada harada yaşamları, gələnəkləri, inancları, adətləri, tabuları ilə bağlı bir kitab çıxmış olacaq. Çıxdıqdan sonra Azərbaycanla təmas qurulub Azərbaycan türkcəsinə çevirildiyində önəmli başlanğıcın qoyulacağına inanıram.\nBizdə “KarabakhİNFO.com” beynəlxalq elektron jurnalı olaraq, bu işlərin içində yer almaqdan məmnun olarıq. Bu mövuda hər zaman sizin yanınızda olduğumuzu unutmayın.\nMəndə sizin Türkiyədə bir təmsilçiniz olaraq, hər cür köməkliyi etməyə hazıram. Çünki Qarabağ bizim ortaq dərdimizdir. Həmdərd olmaq üçün ilk növbədə dərdi bilməyimiz, dərdi tanıtmağımız lazımdır. Bu da bizə düşər. Biz etməsək, bunu kimsə etməyəcək.


Azərbaycanda 65 yaşdan yuxarı insanların evdən çıxmasına tətbiq olunan qadağa götürülür.\nİstixeber.com xəbər verir ki, bu barədə Nazirlər Kabineti yanında Operativ Qərargah məlumat yayıb.\nBildirilib ki, 18 may 2020-ci il saat 00:00-dan bütün ölkə üzrə 65 yaşdan yuxarı insanların evdən çıxmasına tətbiq olunan qadağa götürülür. Bununla belə, 65 yaşdan yuxarı şəxslər COVID-19 virusuna yoluxmada risk qrupuna daxil olduğundan evdən zəruri hallarda çıxmaq tövsiyə edilir. Eyni zamanda insanların sıx toplaşdığı məkanlarda olmamaq, sosial məsafənin gözlənilməsi, qoruyucu vasitələrdən istifadə zəruridir.\nYevlaxda 64 nəfərdə koronavirus aşkarlandı – RƏSMİ


Abutalıb Səmədov: “Açıq demək lazımdır, sülh sazişi ilə bağlı Avropanın mövqeyi bizə uyğun deyil”\nMayın 22-də Brüsseldə Azərbaycan Prezidenti İlham Əliyevin Avropa İttifaqı Şurasının Prezidenti Şarl Mişel və Ermənistan baş naziri Nikol Paşinyanla görüşü olub.\nBildirilir ki, müzakirələr nəticəsində regional kommunikasiyaların açılmasına yönəlik işlərin gələcək prosesi, sərhədin delimitasiyası və təhlükəsizliyi (Ermənistan-Azərbaycan) üzrə komissiyanın işə başlaması barədə razılıq əldə olunub. Həmçinin, iyul və ya avqust aylarında bənzər görüşün təyin edilməsi qərarlaşdırılıb.\nAvropa İttifaqı Şurasının Prezidenti Şarl Mişelin Brüsseldə keçirilmiş görüşün yekunlarına dair mətbuata açıqlamasında deyilir:\n“Müzakirə səmimi və məhsuldar keçdi. Biz məsələlərin bütün spektrini nəzərdən keçirdik. Biz humanitar məsələləri, o cümlədən minalardan təmizləmə və itkin düşənlərin taleyinin həllini ətraflı müzakirə etdik. Aşağıdakı nəticələrə nail olduq:\nAİ tərəflərlə birlikdə hər iki ölkənin və onların xalqının rifahı naminə iqtisadi inkişafı təşviq etməyə çalışan İqtisadi Məsləhət Qrupunun işini təşviq edəcək. Mən əhalinin uzunmüddətli davamlı sülhə hazırlanmasının vacibliyini də vurğuladım. Aİ dəstəyini gücləndirməyə hazırdır.\nBiz yaxın təmasda qalmağa razılaşdıq və iyul-avqust aylarına qədər eyni formatda yenidən görüşəcəyik. təşəkkürlər”-deyə, bəyanatda vurğulanıb”.\nErmənistan bundan əvvəlki görüşlərdə də üzərinə müəyyən öhdəliklər götürmüşdü. Ancaq sonra Paşinyan həmin razılaşmaların mahiyyətinə uyğun olmayan açıqlamalar verməyə başladı. Maraqlıdır,\nAzərbaycan Naminə Alyans Partiyasının sədri Abutalıb Səmədov “Bakı-Xəbər”ə açıqlamasında bildirdi ki, apreldə keçirilən Brüssel danışıqlarından sonra heç bir hərəkətlilik olmadı: “Azərbaycan öz üzərinə düşən addımları atdı. Ancaq Ermənistan yenə də qeyri-konstruktivlik nümayiş etdirdi. Bu hərəkətsizliyi mən sırf Rusiyadan edilən təzyiqlərlə bağlamazdım. Paşinyan Brüsseldən qayıdan kimi həmin danışıqların əhəmiyyətini azaldan bıyanatlar verməyə başladı. Brüsseldəki son danışıqlar da irəliyə doğru addım sayıla bilər. Əsas proseslərlə bağlı Avropanın yardımı ola bilər. Söhbət kommunikasiyaların açılması, sərhədlərin dəqiqləşməsindən gedir. Sülh saxişinin imzalanması isə çox çətindir. Ermənistanın mövqeyi buna imkan vermir. Açıq demək lazımdır, sülh sazişi ilə bağlı Avropanın mövqeyi bizə uyğun deyil. Söhbət müstəqillikdən imtina edib Qarabağa ən yüksək statusun verilməsindən gedir ki, Azərbaycan da buna gedə bilməz. Moskvanın başı bir az Ukrayna müharibəsinə qarışıb və aktiv şəkildə proseslərə qoşula bilmir. Yenə də ümid edirəm ki, sülh sazişinin imzalanmasında həlledici rolu Rusiya oynaya bilər. Çünki Avropa İttifaqının Ermənistana ciddi təzyiq göstərmək imkanları yoxdur. Burada isə ciddi təzyiq edən vasitəçiyə ehtiyac var. Təbiidir ki, vasitəçilik missiyası uğrunda da bir rəqabət var. Rusiya prosesi öz nəzarətində saxlamaq istəyir”.


Teleqraf.com xəbər verir ki, diplomatik dairələr danışıqlarda irəliləyiş əldə olunduğunu və bir sıra mühüm elementlər üzrə razılıq əldə olunduğunu bildiriblər. Bununla belə ən çətin və əsas mövzularda hələ də həllini gözləyir.\nAvropa İttifaqı tərəfindən danışıqlarda iştirak edən Enrike Mora mətbuata verdiyi açıqlamada yekun razılaşmaya aydın şəkildə yaxınlaşmanın mümkün olduğunu, lakin danışıqların hələ final mərhələyə çatmadığını qeyd edib. Danışıqlarda Rusiyanı təmsil edən səfir Mixail Ulyanov isə öz sosial media hesabında razılaşmanaın əlçatarda olduğunu, lakin hələ yekunlaşmadığını yazıb. İranın xarici işlər nazirinin müavini Abbas Ərakçı da son danışıqların indiyədək razılaşmaya ən yaxın səviyyəyə çatdığını bildirib.\nE. Mora eyni zamanda mətbuata verdiyi açıqlamada danışıqların əbədi davam etdirilməsini qeyri-mümkün hesab edib. O ümidvar olduğunu ki, nümayəndə heyətləri öz ölkələrindən sazişi yekunlaşdırmağa dair aydın təlimat və ideyalarla danışıqların növbəti raunduna geri dönəcəklər.


Qızlar Necə Yeriyirsiz? :) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 22-12-2011, 14:49\nSəs ver: YERİYƏRKƏN SAĞA - SOLA BAXAN Ayağı sürüşkən şəxslərdir. Daima macəra axtaran insanlardır. Bir sevgi ilə kifayətlənməzlər. Sevgi onlar üçün yalnız əyləncə vasitəsidir. Xasiyyətcə əhlikef olan bu şəxslər sabahı heç düşünməzlər. Əllərindən yaxşılıqdan savayı hər nə desən gəlir. Öz eyiblərini əsla görməzlər. Əvəzində başqalarında səhv axtarmaqla yanaşı, onları ləkələməkdən də çəkinməzlər. Bu şəxslərə bel bağlamaq olmaz. Çünki səni yolda qoyacaq. Alış-veriş, sənəd toplamaq və bu kimi işlər onun üçün yaddır. Hazırına nazir olan bu kateqoriya davamçıları tənbəllikdə bənzərsizdirlər. Yeriyərkən belə sağa - sola baxan insanlar kimdəsə, nədəsə səhv axtarıb, tapıb qalmaqal yaratmaqla məşğuldurlar. YELLƏNƏ-YELLƏNƏ GƏZƏNLƏR Olduqca yelbeyin,gəzməyi sevən və gözləri qaynayan şəxslərdir. Onları bir tapan bir də itirən sevinər. Onlar üçün yaxşı ilə pisin fərqi yoxdur. Ətrafda baş verən hər hansı bir hadisə onları əsla narahat etməz və reaksiya verməzlər. Təsadüfən bu baş veribsə, deməli, hadisə özləri ilə bağlı olub. Dostluqda, yoldaşlıqda dözülməzdirlər. Bu günlə yaşayırlar. Onlar üçün ailə, uşaq, hətta iş ad-san üçündür. İstənilən vaxt fikirlərini düşünmədən dəyişə bilərlər. Ağıla, həyat tərzinə deyil, geyimə görə insanlara qiymət verərlər. Belə şəxslərin dostları da özləri kimi olurlar. ŞAX YERİYƏNLƏR Özlərindən yaman razı olurlar. Sanki alçaq dağları bunlar yaradıblar. Ac vaxtlarında belə özlərini tox göstərib bununla rahatlıq taparlar. Ev-eşikləri təmirsiz olsa da öz makyajları qaydasından da artıq olar. Xasiyyətcə ikiüzlü olan bu kateqoriya davamçılarına inanmaq, bel bağlayıb sirr vermək olmaz. Çünki öz mənafeyi üçün səni keçi qiymətinə utanmadan satar.Hətta öz səhv və günahlarını da sənin üstünə yıxar. Belə şəxslərdən nə qədər uzaq olsanız, bir o qədər yaxşıdır. Onlar çörəyin, haqq-salamın, yoldaşlığın qədir-qiymətini bilməzlər. Onların görünüşləri, yerişləri özləri kimi yalandır. Bu insanlara əsla bel bağlamaq olmaz. Çünki onların mayası yalanla yoğrulub. Həyatda heç vaxt dostu olmaz. Heç sevgidə də bəxtləri gətirməz. Onların şux və özüdənrazı yerişi özləri kimi maskadır. BAŞI AŞAĞI GƏZƏN ŞƏXSLƏR Həyatdan, insanların riyakarlığından yorulublar. Düşmənləri dostlarından çoxdur. Az ilə qane olub, həyatın nəbzini tutub yaşamağı yaxşı bacarırlar. Həmişə təmiz və gözəl geyimə üstünlük verirlər. Səliqə-səhmanı, sevgi və ailəni hər şeydən üstün tuturlar. Onların istək və fikirlərinə müdaxilə etmək olmaz. Nə istədiklərini yaxşı bilirlər. Təbiətin bütün mövsümlərini xoşlayır və istirahət günlərini təbiət qoynunda keçirməyə üstünlük verirlər. Bu kateqoryaya aid olan insanlara düşünmədən bel bağlamaq olar. Çünki onlar həyatda nə istədiklərini bilirlər. Allah xofunu çiyinləri üzərində daşıyan bu insanlar yalanı, xəyanəti əsla sevməzlər. Kinli olsalar da intiqam almağı istəməyib hər şeyi Tanrının ixtiyarına buraxarlar. GÜLƏ-GÜLƏ YERİYƏNLƏR Sadəlöhv, yeri gələndə isə mərd insanlardır. Bu şəxslərdə sevinc və kədər eyni səviyyədədir. Problemlər içərisində çabalasalar da, həmin problemləri özləri həll edirlər. Adətən danışanda, güləndə yüksək səslə edirlər. Onlara yalan danışmaq, satqınlıq, xəyanət, ev yıxmaq, dedi-qodu, pintilik və digər anlayışlar yaddır. Onlar həyatdan zövq alıb davasız yaşamağa daha çox üstünlük verirlər. Makyajdan bacardıqları qədər az istifadə edən xanımlar xəstəlik dərəcəsinə çatan səliqə-səhmana malikdirlər. Onların həm də yaxşı əl qabiliyyətləri var. İstəsələr çörəyi daşdan belə çıxararlar. QƏMLİ, FİKİRLİ YERİYƏNLƏR Sanki bütün dünyanın yükünü öz çiyinlərində gəzdirirlər. Və hamının dərdi-səri elə bu insanlara qalıb. Tək özləri üçün yox, başqaları üçün də yaşayırlar. Ətrafdakıların dərd-qəmini özününkü hesab eləyirlər. Bu şəxslərə də inanmaq, etibar etmək olar. NAZ İLƏ YERİYƏNLƏR Nazla yeriyən, bədən əzalarını burcudan insanlar, xüsusilə xanımlar ətrafdakıların diqqətini çəkmək arzusunda olurlar. Daima öz mənfəətlərini güdərlər. Əks təqdirdə heç bir addım belə atmazlar. Bəzən bu cür insanların nəfəsləri belə yalandır. Onlara bel bağlamaq olmaz. Kifayət qədər ikiüzlü və qısqancdırlar. Hamıdan yaxşı geyinmək, yaşamaq arzusundadırlar. Belə insanların dostları çox az olur. Bu cür insanların sevgidə də nadir hallarda bəxti gətirir. ÖZÜNƏMƏXSUS YERİŞ TƏRZİ Bu insanlara güvənmək olar. Bütün kateqoriyalar içərisində yalnız bu kateqoriya sahibləri ideal insanlardır. Onlarda ailəyə, böyüyə-kiçiyə hörmət, Allah və din xofu düşünüləndən də artıqdır. Hər şeyin yerini bilən bu insanlar ədəbiyyata, musiqiyə, sənətə və yaşamağa yüksək dəyər verirlər. Bütün insani keyfiyyətlər yalnız bu kateqoriya daşıyıcılarında cəmləşir. Özləri ideal olduqları üçün hər şeyin yaxşısını tələb edirlər. Ətrafdakılarla münasibətdə mərd və diqqətcildirlər. Bir sevgiylə kifayətlənib xəyanətə xəyanətlə cavab verməzlər. Dava-dalaşdan qaçmaları onların qorxaqlığından deyil, böyüklüklərindən irəli gəlir. Onlar başqalarının fikirləri ilə deyil, öz ağıl və ürəklərinin hökmü ilə hərəkət edirlər. İstəsələr daşdan belə pul qazanan bu şəxslər heç vaxt başqalarına ağız, əl açmazlar, heç kömək belə gözləməzlər. Yaşadıqları dövrdə nə əldə ediblərsə, bunu ancaq özləri ediblər. Kifayət qədər dostları çoxdur. Və heç vaxt heç kimi yarı yolda qoymazlar. Düşmənləri çox olsa da onları heç nə qorxutmur. Çünki həyatda necə yaşamağı və necə hərəkət etməyi bilməklə yanaşı, nə istədiklərini yaxşı bilirlər. NoName


Hanbok — Vikipediya\nCənubi Koreyada Hanbok (kor. 한복), Şimalı Koreyada isə Coson-ot (kor. 조선옷) adı altında bilinən, festivallar, şənliklər və mərasim kimi ənənəvi hallarda geyilən yarı rəsmi və ya rəsmi olan Koreyalıların milli geyimdir. Canlı rənglər və cibsiz sadə xətlər ilə xarakterizə olunur.\nTerminin mənası “Koreya geyimi” mənasına gəlsədə halhazırda Hanbok Coson dövründə geyilən geyimləri ifadə edir. Qədim zamanlarda aşağı və orta təbəqədən olan insanlar toy və festivallar daxilində gündəlik olaraq ağ rəngli Hanbok geyinirdilər. Hanbok o dövrdə insanların sosial statuslarını biruzə verən vacib bir faktor idi. Üst təbəqələr bəzəkli toxunma çap və saç aksesuarları ilə Hanboku tamamlayırdılar. Koreyalılar hanbokun geyinilməsini indiki dövrdə də qoruyub saxlayırlar.\n1996-ci ildə Cənubi Koreya Mədəniyyət, İdman və Turizm nazirliyi vətəndaşları hanbok geyinməyə təşviq etmək üçün Hanbok günü təsis etdi.\n1 Tərkibi və Dizayn\n2 İstifadə vəziyyəti\n4 Hanbok Aksesuarları\nTərkibi və DizaynRedaktə\nJoqori bağlama üsulu\nƏnənəvi qadın hanboku joqori - bluz köynək və ya gödəkcə və çima isə hanbokun ətək hissəsinə deyilir. Bu ikisi birliktə tez-tez çima joqori adlanır. Kişi hanboku joqori və baji adlanan boş şalvardan ibarət olur.\nJoqori- həm kişilər həm də qadınlar tərəfindən geyilən hanbokun üst hissəsidir. Paltarın qollarını və üst hissəsini əhatə edir. Joqorinin əsas forması\ngil, git, dongjeong, goreum və qollardan ibarətdir.\n( Hanqıl : 길) paltarın həm ön, həm də arxa tərəfindəki geniş hissəsidir və git (Hanqıl : 깃) yaxasını əhatələyən parçadır. Dongjeong (Hanqıl : 동정) üst hissədəki çıxarılabilən yaxadır və ümumiyyətlə kvadrat şəklində olur. Gorem (Hanqıl: 고름) jeogori-i qabağını bağlayan pərçimdir. Qadın hanboklarının qollarının ucuna kkeutdong (Hanqıl : 끝동) adlı parça vardırki müxtəlif rəngli manşetə sahib ola bilər.\nÇima- hanbokun ətək hissəsidir. Ətək hissə olduqca boş hazırlanır. Ətək və joqorinin geyinməzdən əvvəl ağ rəngli altlıq geyinirlir bu isə sokchima adlanır.\nÇima - Hanbokun ətək hissəsi\nBaji - kişi hanbokunun alt hissəsidir. Koreyada termin olaraq mənası elə “ şalvar “ deməkdir. Qərb üsulu şalvarlar ilə müqayisədə öz fərqliliyi ilə seçilir. Halhazırda baji termini Koreyada hər cür şalvar üçün istifadə olunur. Baji geyim tərzi, tikiş üsulu, tikmə və sairdən asılı olaraq əyri şalvar, dəri şalvar, ipək şalvar və ya pambıq şalvar ola bilər.\nBaji - Hanbokun kişilər üçün alt hissəsi\nJokki və Maqoj - Jokki ( Hanqıl : 조끼) yelək növüdür, magoja isə gödəkçə. Jokki və magoja Joseon sülaləsinin sonunda (1392-1897) yaradılmış olsa da, Qərb mədəniyyətinin Koreyaya təsir etməsindən sonra ənənəvi geyim hesab olunur. Hər biri əlavə olaraq istilik və stil üçün jeogori üzərinə geyilir. Magoja geyimi Mançu xalqının geyimindən təsir almışdır. King Gojong'un atası Heungseon Daewongun, 1887-ci ildə Tianjindəki siyasi sürgündən qayıtdıqdan sonra Koreyaya bu geyim növü təqdim edilmişdir. Magoja, oradakı soyuq iqlim səbəbiylə mühacirətdə geydiyi magwae-dən əldə edilmişdir. İsti saxladığı üçün Koreyada magoja tez bir zamanda məşhur oldu. Buna "deot jeogori" ("xarici jeogori") və ya magvae də deyilir.\nMaqoja-nın jeogori və durumagidən fərqli olaraq yaxasını bəzəyən parça dəsti və goreum (bağlama ipləri) yoxdur. Maqoja əvvəllər kişi paltarı idi, lakin sonradan uniseks halına gəldi. Maqoja ipəkdən hazırlanmış və kəhrəba şəklində hazırlanan bir və ya iki düymə ilə bəzədilmişdir. Kişi magojalarında, qadın magojalarından fərqli olaraq düymələr sağ tərəfə qoyulurdu. Əvvəllər qadınlar gündəlik geyim kimi deyil, stil üçün magoja geyirdilər və xüsusilə də kisenglər tez-tez magoja geyirdilər. Yaz və payız aylarında qadın magojalarında istifadə olunan pastel rəngləri jeogori ilə uyğunlaşdırılırdı. Yaz və payız aylarında kişilərin magojaları yaşıl, boz, tünd boz rəngdə olurdu.\nHanbok geyinilmə məqsədlərinə görə təsnif olunur: gündəlik , mərasim, xüsusi hanbok olaraq. Mərasim hanbokları rəsmi hallarda, həmçinin uşağın ilk doğum günündə ( Hanqıl: 돌잔치 Doljançi adlanır bu mərasim ), toyda və ya dəfn mərasimində geyilir. Hanbok (Hangul: 한복; Hanja: 韓 服) Koreya xalqının ənənəvi geyimidir. 100 il əvvələ qədər gündəlik geyilən hanbok, əvvəllər hərəkət rahatlığını asanlaşdırmaq üçün hazırlanmışdı. Ancaq indi yalnız bayram günlərində və ya xüsusi ildönümlərdə geyilir.\nƏnənəvi hanbokun öz gözəlliyi olsa da, nəsillər arasında dizayn yavaş-yavaş dəyişmişdi. Hanbokun əsasını zərif forma və canlı rənglər təşkil edir. Hanbokun rəngi sosial mövqeyi və ailə vəziyyətini təmsil edirdi. Məsələn, parlaq rənglər uşaqlar və qızlar tərəfindən geyilirdi, orta yaşlı kişilər və qadınlar tərəfindən isə daha sadə rənglər geyilirdi. Evli olmayan qadınlar tez-tez sarı jeogori və qırmızı çima geyirdilər. Üst siniflər müxtəlif rənglərdə hanboklar geyirdilər. Həmçinin vəzifə və statusu hanbokun materialı ilədə seçilirdi. Varlı təbəqə bahalı materiallardan hazırlanmış hanboklardan istifadə edirdilər.\nHanbok, mənşəyini Sibirdən Qərbi Asiyadan Şimal-Şərqi Asiyaya qədər uzanır. Hanbokun dizayn xüsusiyyətlərinə görə ən qədim dəlilləri Koreyanın Üç Krallığı dövründəki Goguryeo'nun qədim divar hörgülərində görülür. Qərbi və şimali Asiyada köçəri mənşəyini əks etdirən hanbok, hərəkət rahatlığını asanlaşdırmaq üçün hazırlanmışdır. Hanbokun əsas quruluşunu, joqori jaketi, baji şalvarı, çima ətəyi Koreya krallığı Gojoseon dövründə ortaya çıxdığı bildirilir. Hanbokun əsas quruluşu və dizayn xüsusiyyətləri bu günə qədər nisbətən dəyişməz olaraq qalır.\nBinyo və ya Pinyo (Hangul: 비녀) ənənəvi saç düzümünü bəzəmək üçün əşya idi və sosial vəziyyətindən asılı olaraq fərqli formalı uclarda olurdu. Kral ailəsindəki qadınlarda əjdaha və ya Finiks formalı Binyo, adi qadınlarda isə ağaclar və ya Yapon ərik çiçəkləri formasında idi. Binyo qadının evli olduğunu göstərən əşya idi. Buna görə də Binyo bir qadınının namusunun və səliqəsinin ifadəsi idi.\nDaenggi, hörük saçları bağlamaq və bəzəmək üçün parçadan hazırlanmış ənənəvi bir Koreya lentidir.\nNorigae (Hanqıl : 노리개) qadınların istifadə etdiyi adi ənənəvi bir aksesuar idi. Sosial mövqeydən asılı olmayaraq istifadə edilirdi.\nDanghye və ya Tanghye (Hanqıl : 당혜) Coson sülaləsi dövründə evli qadınların istifadə etdiyi ayaqqabı idi. Danghye üzüm, nar, xrizantema və ya peonies kimi ağaclarla bəzədilmişdir. Bunlar uzunömürlülüyün rəmzləri idi.\nKral ailəsindəki bir qadının istifadə etməsi üçün Danghye, Kunghye (Hanqıl : 궁혜) adlanan ayaqqabı idi. Onlar çiçəklərlə bəzədilərdi.\nAdi qadınların istifadə etməsi üçün Danghye Onhye (Hanqıl : 온혜) adlanan ayaqqabı idi.\nHanbok ənənəvi geyim olmasına baxmayaraq müasir dövrdə də öz populyarlığını saxlayır.\nCənubi Koreya hökuməti modelyerlərə sponsorluq etməklə hanboka olan marağın yenidən canlanmasına dəstək verir. Son zamanlarda Hanbok musiqi videolarında dəbə düşmüşdür. Məşhur K-pop sənətçisi olan BTS tərəfindən "İdol" mahnıları üçün səsləndirilən musiqili videoda hanbokdan istifadə etmişdir. Hanbok müasirləşməyə davam etdikcə, yeni dizaynlar üzərində fikirlər yaranır.\nSeulda xarici turist hanbok geyinsə Beş Milli Saraya (Changdeokgung, Changgyeonggung, Deoksugung, Gyeongbokgung və Gyeonghuigung) pulsuz daxil ola bilər.\nMənbə — "https://az.wikipedia.org/w/index.php?title=Hanbok&oldid=5305698"\nLast edited on 5 avqust 2020, at 18:58\nBu səhifə sonuncu dəfə 5 avqust 2020 tarixində, saat 18:58-də redaktə edilib.


"Ağıl yaşda deyil başdadır" deyimi səhv çıxdı » Feat.Az Sekiller, Xeberler, Yazili, 2019\nFeat.Az:FeaT.Az » Maraqlı » "Ağıl yaşda deyil başdadır" deyimi səhv çıxdı\n"Ağıl yaşda deyil başdadır" deyimi səhv çıxdı\nAlimlər təsdiq ediblərr ki, doğrudan da yaş artdıqca müdriklik də artır. Yaşlı insanların beyni ləng işləsə də, yaşadıqları dövr ərzində onların topladıqları bilik və təcrübə bu adamların mühüm qərarlar qəbul etməsinə kömək göstərir. Məsələn, maliyyə qərarları.\nRiversayddakı Kaliforniya Universitetinin əməkdaşı doktor Ye Li ilk dəfə müxtəlif yaş qruplarının nümayəndələri arasında iki intellekt tipi – səyyar və kristallaşmış intellekt tipləri üzrə test keçirmişdir.\nPsixoloqlar səyyar intellekt dedikdə yeni informasiyanı yadda saxlamaq, onu araşdırmaq və meydana çıxan problemləri həll etmək qabiliyyətini nəzərdə tuturlar. İnformasiya toplamaq və təcrübə qazanmaq qabiliyyəti isə kristallaşmış tip adlanır.\nEksperimentdə 60-82 yaşlı 163 könüllü və 18-29 yaşlı 173 könüllü iştirak etmişdir. Onlar iqtisadiyyata aid testlərdən keçmişlər. Alimlər sınaqda iştirak edənlər üçün qələbə və məğlubiyyətin nə dərəcədə vacib olduğunu, itkinin mənfəətdən nə qədər çox olduğunu, iqtisadi informasiyanı dərketmə səviyyəsini, habelə işgüzar kontraktları və faiz dərəcələrini başa düşmə qabiliyyətini araşdırmağa çalışmışlar.\nEksperimentin yaşlı iştirakçıları müxtəlif vəziyyətlərdə daha çox təmkin nümayiş etdirmiş, habelə maliyyə sahəsində daha bilikli olduqlarını, faiz dərəcələrini və kontraktları daha yaxşı dərk etdiklərini göstərmişlər.\nBundan əvvəlki tədqiqatlar təsdiq etmişdir ki, insan yaşlaşdıqca səyyar intellekt pisləşir, lakin qərar qəbul etmək qabiliyyətinin bundan zərər çəkib-çəkmədiyi dəqiqləşdirilməmişdir.\nLi mətbuat xülasəsində deyir: “Aldığımız nəticələr belə bir fərziyyəmizi təsdiqləyir ki, toplanmış təcrübə və biliklər yeni informasiyanı mənimsəmək qabiliyyətinin azalmasını kompensasiya edir. Yer kürəsində yaşayan insanların orta yaşı tədricən artır, buna görə də qərar qəbul edərkən yaşlı adamların motivasiyasını nəzərə almaq lazımdır. İnsanın həll etməli olduğu mühüm məsələlərin sayı ildən-ilə artır. Məsələn, yaşlı nəsil daim pensiya, maliyyə və tibbi xidmət ilə əlaqədar problemləri həll edir”.\nTədqiqatın müəllifləri “Psychology and Ageing” jurnalında dərc olunmuş məqalədə (PDF-sənəd) qeyd edirlər ki, inkişaf etmiş ölkələrdə pensiya yaşı daim artırılır. Məhz bu səbəbdən bir çox yaşlı insanlar təcrübəli olduqlarına görə hazırda rəhbər vəzifələr tuturlar. Bu insanların səyyar intellekt yükünü azaltmaqla, başqa, daha münasib tipli iş təklif etməklə onlara kömək etmək mümkündür\nQadınlar hansı yaşda xoşbəxt olurlar?\n1 mart 2015 21:33\nkimisinin yasindadi kimisinin basinda ))\n19 oktyabr 2014 20:33\n26 sentyabr 2014 18:20


17:07 25.06.2017 (Yenilənib 19:05 25.06.2017)\nAzərbaycan Respublikasının Prezidenti İlham Əliyev, birinci xanım Mehriban Əliyeva və ailə üzvləri açılış mərasimini izləyiblər\nBAKI, 25 iyun — Sputnik. Formula-1 üzrə dünya çempionatının yeddinci mərhələsinə — Azərbaycan Qran-Prisinə start verilib.\nSputnik Azərbaycan xəbər verir ki, yarışdan öncə Azadlıq meydanında möhtəşəm açılış mərasimi təşkil olunub.\nAzərbaycan Respublikasının Prezidenti İlham Əliyev, birinci xanım Mehriban Əliyeva və ailə üzvləri açılış mərasimini izləyiblər.\nKarnaval üslubunda hazırlanan açılış mərasimində Azərbaycan mədəniyyətinin incə koloriti, milli rəqslərimiz və xalqımızın əsrlərdir qoruyub saxladığı simvollar nümayiş etdirilib. Azərbaycan Respublikasının dövlət himni çalındıqdan sonra Formula-1 Azərbaycan Qran-Prisinə start verilib.\nQeyd edək ki, Formula-1 Azərbaycan Qran-Prisində on komanda mübarizə aparır. Hər komanda iki pilotla təmsil olunur. Ötən gün keçirilən sıralanma turundan sonra Qran-Prinin start düzülüşü belədir: Luis Hamilton, Valtteri Bottas (hər ikisi “Mercedes”), Kimi Raykkonen, Sebastian Fettel (hər ikisi “Ferrari”), Maks Ferstappen (“Red Bull Racing”), Serxio Peres, Esteban Okon (hər ikisi “Force India”), Lans Stroll, Felipe Massa (“Williams”), Daniel Rikkiardo (“Red Bull Racing”), Daniil Kvayt (“Toro Rosso”), Kevin Maqnussen (“Haas”), Niko Hulkenberq (“Renault”), Paskal Verlayn (“Sauber”), Karlos Sains (“Toro Rosso”), Romen Qrojan (“Haas”), Markus Eriksson (“Sauber”), Stoffel Vandorn (“McLaren”), Fernando Alonso (“McLaren”) və Colion Palmer (“Renault”).\nXatırladaq ki, il ərzində keçirilən yeddi Qran-Prinin üçündə (Avstraliya, Bəhreyn, Monako) qalib gələn "Ferrari"nin almaniyalı pilotu Sebastian Vettelin 141 xalı var. Yeddinci — Kanada Qran-Prisində aktivinə 25 xal əlavə edən Luis Hamilton liderlə aradakı fərqi bir qədər azaldıb. O, bu qələbədən sonra xal ehtiyatını 129-a çatdırıb. Britaniyalı pilot Çin, İspaniya və Kanada Qran-Prilərində fəxri kürsünün ən yüksək pilləsində yer alıb. Onun komanda yoldaşı, Rusiya Qran-Prisinin qalibi Valtteri Bottas isə 93 xalla üçüncü sırada yer alıb.


İrandan Türkiyəyə dəstək - "Onları məcbur edəcəyik" - Bizim Səsimiz\nEv Aktual İrandan Türkiyəyə dəstək – “Onları məcbur edəcəyik”\nİrandan Türkiyəyə dəstək – “Onları məcbur edəcəyik”\nBizimsesimiz.info // İran Münbiçdən ABŞ əsgərlərinin çıxarılması ilə bağlı xəbərdarlıq etdi.\nİranın ali dini lideri Ayətullah Seyid Əli Xameneinin müşaviri Əli Əkbər Vəlayəti Məşhəd şəhərində təşkil olanan “Fələstin Qiyamına Dəstək” adlı beynəlxalq konfransında ABŞ-a Suriya ilə bağlı xəbərdarlıq edib.\nVəlayəti çıxışında bilidirib:\n“İran Yaxın Şərq dünyasının qəlbidir və İran dünyanın ən qüdrətli dövlətlərindəndir. Amerikanın Suriyanı parçalaması mümkün olmayacaq. İran buna icazə verməyəcək. ABŞ-ın iki alternativi var; ya onlar hərbçilərini Fərat çayının qərb sahilindən çıxaracaqlar, ya da biz onları çıxmağa məcbur edəcəyik.\nQeyd edək ki, yaxın günlərdə ABŞ Fərat çayı sahilindən əsgərlərini çıxarmayacağını, Türkiyə isə bunun ardından terroristləri təmizləmək üçün Fərat çayı sahilinə qədər irəliləyəcəyini bildirmişdi. // A24.az\nƏvvəlki məqaləİntiharların dəhşətli statistikası\nNövbəti məqalədəİstanbul əhalisinin sayına görə 129 ölkəni geridə qoydu


26 Fevral 2019 13:47 (UTC+04:00)\nAzərbaycanda fevralın 27-də gözlənilən hava şəraiti açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən Movqe.az-a verilən məlumata görə, Bakıda və Abşeron yarımadasında sabah havanın dəyişkən buludlu olacağı, arabir tutulacağı gözlənilir. Gün ərzində bəzi yerlərdə arabir yağış yağacağı ehtimalı var. Şimal-qərb küləyi gündüz arabir güclənəcək.\nHavanın temperaturu Bakıda və Abşeron yarımadasında gecə 3-6, gündüz 7-9 dərəcə isti təşkil edəcək.\nAtmosfer təzyiqi normadan yüksək 754 mm civə sütunu, nisbi rütubət 70-80 faiz olacaq. Azərbaycanın rayonlarında\nAzərbaycan rayonlarında bəzi yerlərdə arabir yağış yağacağı gözlənilir. Ayrı-ayrı yerlərdə intensiv olacağı, dağlıq rayonlarda qar yağacağı ehtimalı var. Bəzi yerlərdə duman olacaq.Qərb küləyi arabir güclənəcək.\nHavanın temperaturu gecə 1-6, gündüz 10-15 dərəcə isti, dağlarda gecə 0-4 dərəcə şaxta, gündüz 3-7 dərəcə isti təşkil edəcək.\nNazirlik xəbərdarlıq edir ki, fevralın 26-sı axşamdan martın 1-i səhərədək hava şəraitinin bəzi rayonlarda qeyri-sabit keçəcəyi, arabir yağış yağacağı gözlənilir. Bəzi yerlərdə intensiv olacağı, dağlıq ərazilərdə qar yağacağı ehtimalı var.


Bürclərin sevgidə qorxuları (2) » Qadin.Net ~ İlk milli qadın portalı... Azərbaycan xanımlarına...\nTərəzi bürclərinin ən böyük qorxusu sevgili olduqları insanın onları köhnə sevgililərinə görə tərk etməsidir. Bir başqası üçün deyil, köhnə sevgili üçün tərk edilməkdən qorxurlar. Bu hal sevdiyi ilə yaşadığı bütün vaxtın yalan olduğu mənasına gəlir. Tərəzi bürcü bunun öhdəsindən asanlıqla gələ bilməz.\nƏqrəb bürclərinin münasibətlərdə ən qorxduqları şey xəyal qırıqlığına uğramaqdır. Hələ ki, birlikdə olduqları kişi onunla birlikdə xəyal qurub, xəyalları reallaşdırmaq üçün heç nə etmirsə, bu əqrəb bürcü üçün böyük kədər mənbəyidir.\nOxatan bürcləri ən çox enerji uyğunluğu olmadığı birinə aşiq olmaqdan qorxarlar. Həyatda onları dayanmağa məcbur edən biri ilə yox, yola davam edə bildikləri insanla birlikdə olmağa ehtiyacları var. Enerjisi onlardan aşağı olan birinə aşiq olmaqdan qorxarlar.\nƏsaslı səbəblərdən məsafə qoyduqları insanlara arşı bağışlayıcı olmaqdan qorxurlar. Toksik insanlara meyillidirlər. Ona görə münasibətin başlanğıcında özlərini geri çəkərlər. Layiq olmayan birinə sevgisini verməkdən qorxar.\nBalıq bürcləri onlardan istifadə edələcəyindən qorxurlar. Sevdikləri insan üçün hər şeyi verirlər, olduqca fədakar olurlar, ancaq qarşı tərəfin buna layiq olub olmadığından əmin olmaq istərlər. Özləri istəmədiyi halda kimsə onların həyatına girməz.\nBu hal sevdiyi ilə yaşadığı bütün vaxtın yalan olduğu mənasına gəlir. Tərəzi bürcü bunun öhdəsindən asanlıqla gələ bilməz.\n26 may 2019 16:01


Əvəz Zeynallı “Xural”ın tirajından danışıb\n27.09.2012 | 18:35\nOxunma sayı: 479\nAPA-nın məlumatına görə, hakim Ramella Allahverdiyevanın sədrlik etdiyi prosesdə Bakı şəhər Vergilər Departamentinin baş hüquqşünası Səxavət Rzayev ifadə verib. O, “Xural” qəzetinin vergi borcunun 7251 manat hesablandığını, həmin borcun ödənmədiyini bildirib. O, həmin məbləğin cavabdehdən tutularaq dövlətin hesabına köçürülməsinin təmin edilməsini məhkəmədən xahiş edib. Əvəz Zeynallı isə bildirib ki, vergi hesablaması düzgün həyata keçirilməyib. O, hesablama zamanı qəzet satışının 2200 tirajla aparıldığını bildirib: “Bizim qəzetin tirajı son bir ayda 2200 tiraj olub. Lakin yoxlamanın bütün dövrlərində bu tiraj əsas götürülüb. Guya bizim qəzet həmişə yüz faiz satılıb. Lakin orta hesabla bu müddət ərzində qəzetin 40 faizi satılıb, 60 faizi isə geri qaytarılıb. Onlar bunu nəzərə almayıblar”.\nƏ. Zeynallı həmçinin həbsindən bir ay əvvəl onun adından sənədə saxta imza edildiyini və vergi fəaliyyətinin dayandırıldığını da bildirib. S. Rzayev bir çox suallara cavab verə bilmədiyi üçün məhkəmə vergi hesablamasını həyata keçirən Şahin Əsgərlinin növbəti prosesə çağırılması və şahid kimi dindirilməsi barədə qərar qəbul edib.\nProses sentyabrın 28-də davam etdiriləcək.\nQeyd edək ki, Ə. Zeynallı ötən il oktyabrın 28-də həbs edilib. Onun barəsində Cinayət Məcəlləsinin 311.3.3 və 311.3.4-cü maddələri ilə cinayət işi başlanıb, barəsində məhkəmənin qərarı ilə həbs-qətimkan tədbiri seçilib.\n12:38 | Milyarderlər və siyasətçilərin tvitter hesabları ələ keçirilib


Sedat Saini: “Yenidən Azərbaycanda oynamq istərdim.” – SumqayitXeber.Com\nMart 01, 15:16 • 788\nBirvaxtlar Ağdamın “Qarabağ” komandasının şərəfini qorumuş və mövsümlərarası transfer dönəmində adı Azərbaycan klubları ilə anılan türk əsilli makedon futbolçu Sedat Saini ilə söhbətləşməyi çoxdan düşünürdük. Gəl ki, onunla mövsümün əvvəlində kantakta girə bilmədik. Belədə onun ölkəmizə dönüş perspektivini də həmin vaxt müzakirə edə bilmədik. Amma gec də olsa, yarımmüdafiəçi ilə ölkəmizdən aldığı təkliflər və digər məsələlər barədə danışa bildik.\n– Bildiyimizə görə, “Adana Dəmirspor”da çıxış edirdiniz. Hazırda da həmin komandanın şərəfini qoruyursunuz?\n– Hazırda da Türkiyənin “Ankara Dəmirspor” klubunun oyunçusuyam. Komanda çempinluğa oynayır. Turnir cədvəlində vəziyyətimiz də pis deyil. İnşallah, bu il yüksək dəstəyə çıxacağıq.\n– “Qarabağ”dan ayrılmağınıza səbəb nə idi?\n– Əslində, “Qarabağ”da yaxşı mövsüm keçirmişdim və komandadan ayrılmağı düşünmürdüm. Amma klub rəhbərliyi “Qarabağ”da gəncləşdirmə siyasəti aparacaqlarını bildirərək mənimlə əməkdaşlığa son qoydu.\n– Siz sözügedən dövrdə komandanın əsas sialarından sayılırdınız. Maraqlıdır, “Qarabağ”da ən yaddaqalan oyununuz hansı olub?\n– Bu baxımdan Quzanlıda “İnter”ə qarşı keçirdiyimiz oyunu qeyd edə bilərəm. Səhv etmirəmsə, bu, 16 illik fasilədən sonra Ağdamda keçirilən ilk oyun idi. Həmin qarşılaşmada yeganə qola mən imza atmışdım. Onu da qeyd edim ki, sözügedən qarşılaşmada yerli azarkeşlər bizi çox yaxşı qarşılamış və dəstəkləmişdilər.\n– Yeri gəlmişkən, öz oynadığınız dövrü necə xatırlayırsınız?\n– Azərbaycanda keçirdiyim bir il çox yaxşı keçdi və bu səbəbdən o dövrlə bağlı xatirələrim çox gözəldir. Düzdür, əsas hədəfimiz olan çempionluğu əldə edə bilmədik, amma ölkə kubokunu qazandıq. Komandadaxili abu-hava mükəmməl idi. Bundan başqa, həmin dövrlə bağlı xatirələrimdən dnışarkən, paytaxt Bakının yaddaşımda gözəl şəhər kimi qaldığını deməliyəm.\n– Ölkəmizdə vaxtınızı necə keçirirdiniz?\n– Açığı, o qədər də boş vaxtımız olmurdu. Gün ərzində komandanın məşq prosesində iştirak edirdik. Dincəlmək üçün ancaq axşamlar imkan tapırdıq. Asudə vaxt olanda Bakıdakı restoranlara gedirdik.\n– Ümumiyyətlə, Azərbaycan Premyer-Liqasını izləyirsinizmi?\n– Azərbaycan Premyer-Liqasının oyunlarını izləmək imkanım olmasa da, nəticələrlə, turnir cədvəlindəki vəziyyətlə mütamadi tanış oluram.\n– Premyer-Liqamızın səviyyəsində yüksəliş hiss olunur?\n– Son dövrlər Azərbaycan futboluna yaxşı sərmayə qoyulur. Digər tərəfdən, infrastruktur baxımından da irəlləyişlər var. Elə bir neçə il öncə “Qarabağ”ın Avropa Liqasının play-off mərhələsinə qədər yüksəlməsi, cari mövsümdə isə “Neftçi”nin Avroliqanın qrup mərhələsinə vəsiqə qazanması çempionatın səviyyəsinin yüksəlməsindən xəbər verir.\n– Sizcə, indiki “Qarabağ”, yoxsa, sizin forma geydiyiniz dövrdəki komanda güclü idi?\n– Dediyim kimi, qarşılaşmaların gedişini izləmək imkanım olmur. Bu üzdən o zamankı komanda ilə indikini müqayisə edə bilmərəm. Mənim forma geydiyim zaman qazandığımız ölkə kuboku hələlik sonuncu olsa da, avrokuboklar mövsümü uğurlu olmuşdu. Cari birincilikdə isə sabiq klubum çempionluğa çox yaxındır. İnşallah, ölkə çempionu adını qazanarlar.\n– Yeri gəlmişkən, azərbaycanlı futbolçulardan kimin oyununu bəyənirsiniz?\n– Bu baxımdan keçmiş komanda yoldaşlarımın adını çəkə bilərəm. Mən “Qarabağ”da forma geyəndə onlar çox gənc idi. İndi isə ölkənin ən səviyyəli futbolçuları sırasındadırlar. Bu mənada, Rauf Əliyev, Əfran İsmayılov və Qara Qarayevin adını çəkə bilərəm.\n– Maraqlıdır, Azərbaycanla əlaqələriniz varmı?\n– Açığı, futbolçulardan heç kimlə əlaqəm yoxdur, amma “Qarabağ”ın rəhbərliyində yer alan bəzi şəxlərlə əlaqə saxlayıram.\n– “Qarabağ”dan ayrıldıqdan sonra ölkəmizdən təklif almısınız?\n– Mövsümün əvvəlində bir neçə Azərbaycan klubu mənimlə maraqlanırdı. Amma sonradan ortaq məxrəcə gələ bilmədik.\n– Yenidən Azərbaycanda oynamq istərdinizmi?\n– Düzü, hazırkı özümü “Adana Dəmirspor”da xoşbəxt hiss edirəm. Komanda çempionluğa iddialı olduğundan burda məni hər şey qane edir. Amma bununla belə, Azərbaycanın iddialı klublarından təklif alsam, yenidən ölkənizdə forma geymək istərdim.\nRafael Ağayev altıncı dəfə dünya çempionu ola bilmədi\n3 həftə öncə 498\nSumqayıtda taekvondo üzrə Azərbaycan çempionatı keçiriləcək\n2 həftə öncə 162\nRafael Ağayev DÇ-də mübarizəyə başlayır


Neytrino tədqiqatçısının gizli taleyi\nItaliyalı Ettore Mayorana da nisbilik nəzəriyyəsinin müəllifi Albert Eynşteyn kimi məşhur ola bilərdi. Amma parlamaqda olan alimi tam başqa cür tale gözləyirdi. Bir dəfə o, yoxa çıxdı. Onun taleyi barədə indiyi kimi heç nə məlum deyildir. Bu barədə yalnız versiyalar mövcuddur...\nEttore Mayorananın uşaqlığı\nEttore 1906-cı ildə Siciliyadakı Kataniya şəhərində doğulub. Dörd yaşı olanda onda fenomenal riyazi qabiliyyət aşkar edilib: uşaq ən çətin məsələləri həll edə bilirdi, bu işdə bir çox yaşlı riyaziyyatçılardan üstün idi. Valideynləri onu Romadakı yezuit məktəbinə göndədilər. Ettore bu məktəbi bitirərək liseyə, on yeddi yaşında isə Roma Unversitetinə daxil oldu, oranı başa çatdırdıqdan sonra isə Enriko Ferminin rəhbərlik etdiyi nəzəri fizika kafedrasında işləməyə başladı.\nMayorananı artıq gənc yaşlarında "riyaziyyat və fizika dahisi" adlandırırdılar. Fermi onu özünün ən yaxşı tələbələrindən biri hesab edirdi və böyük ümidlər bəsləyirdi. Nəzəri fizika kafedrasında işləyən zaman Mayorana mühüm kəşflərə yol açan çoxlu elmi ideyalar təklif etmişdi. Bunlardan biri atom nüvəsini saxlayan gücün təbiəti haqqında nəzəriyyə olub.\nNeytrinonun nəzəri modeli və neytrinonun mövcud olması imkanı\nTədqiqatçı neytrinonun nəzəri modelini hazırlamaqdan başqa, XX əsrin sonunda əsasını supercazibə nəzəriyyəsi təşkil edən riyazi obyektləri (Mayorana spinorları) kəşf edib və nəhayət, neytrinonun mövcudluq imkanından ilk dəfə söhbət açıb.\nAdama elə gəlirdi ki, Ettoreni parlaq elmi gələcək gözləyir. Amma 1933-cü ildə o, qastritlə xəstələndi və bu, Mayorananın əsəb sisteminə təsir etdi: o, çox əsəbi olmuşdu, həmkarları ilə söhbət zamanı tez-tez qışqırmağa başlayırdı... Tezliklə aydın oldu ki, bu, psixi pozuntudur. Mayorana Neapol Universitetində işə getməyi dayandırdı, demək olar ki, bütün vaxtını evdə tənha keçirirdi.\n1937-ci ildə sanki səhhətində yaxşılaşma başladı. Mayorana müəllimlik işinə qayıtdı, elmi məqalə dərc etdirdi... Amma sonra o, qəribə hərəkət etdi- öz pullarının hamısını Neapoldakı hesabına köçürdü və 1938-ci il martın 25-də Palermoya gedən gəmiyə bilet aldı. Amma gəmi Sicilyaya gələn vaxt alim göyərtədə yox idi.\nEttore Mayorananın taleyi: intihar və ya qaçış\nNeapol mehmanxanasında yaşadığı nömrədə Mayorananın öz doğmalarına ünvanladığı məktub tapılıb. Orada deyilirdi: "Mənim yalnız bir istəyim var- mənə görə qara geyməsinlər. Əgər qəbul edilmiş adətlərə əməl etmək istəyirsinizsə, istənilən başqa matəm ayinini yerinə yetirin, lakin bu, üç gündən artıq olmasın. Bundan sonra mənim haqqımda xatirələri öz qəlbinizdə saxlaya bilərsiniz və əgər siz buna qadir deyisinizsə, məni bağışlayın".\nHamı qərara gəlib ki, Ettore intihar edib. Məlum olub ki, bundan bir qədər əvvəl onu kilsədə görüblər. Xidmətçi xatırlayıb ki, o, özünü qəribə aparıb.\nQohumları, dostları və iş yoldaşları onun intiharına öyrəşməmiş ondan teleqram alıblar və Ettore əvvəlki məktubuna fikir verməməyi xahiş edib. Müəyyən müddətdən sonra daha bir məktub gəlib: "Dəniz məni qəbul etmədi. Sabah qayıdıram. Bununla belə, dərs deməyi dayandıracağam. Əgər təfərrüatlar sizə maraqlıdırsa, mən sizin xidmətinizdəyəm". Amma o qayıtmayıb...\nPolis araşdırma aparıb. Artıq alimin itməsi məlum olandan sonra Mayorananı gördüklərini təsdiq edən insanlar da tapılıb.\nEttorenin itməsi barədə informasiya yayıldıqdan və şəkilləri mətbuatda dərc edildikdən sonra Neapol monastırlarından birinin başçısından xəbər gəlib. O danışırdı ki, şəkildəkinə oxşayan adam monastırda sığınacaq xahiş etsə də, imtina cavabı alıb.\nTezliklə məlum olub ki, Ettoreyə bənzəyən naməlum kişi sığınacaq üçün daha bir monastıra müraciət etsə də, orada da imtina cavabı alıb.\nYalnız 1950-ci ildə bununla bağlı yeni məlumat yayılıb. Çilili fizik Karlos Rivera Argentinada yaşayan yaşlı bir qadından eşidib ki, onun oğlu Mayorana familiyalı bir adamla tanış olub. Buna baxmayaraq, qadın əlavə heç bir məlumat verə bilməyib. Başqa bir dəfə- artıq on il sonra Rivera Mayorana haqqında Argentina restoranında bir ofisiantdan da eşidib. Ofisiant bilirib ki, o, İtaliyada böyük fizik olub və bəzən bu restorana gəlir. Amma yaşlı qadın kimi o da bundan artıq heç bir məlumat verə bilməyib.\nÖtən əsr 70-ci illərin sonunda fizika professoru Erazmo Resami və Ettorenin bacısı Mariya yenidən itmiş alimin izlərini axtarmağa cəhd ediblər. Onllar Qvatemala yazıçısı Migel A.Asturiasın dul arvadı ilə görüşüblər. Qadın bildirib ki, 60-cı illərdə Mayorana ilə Argentinada onun dostluq etdiyi Eleonora və Lilo Mansoni bacılarının evində tanış olub. Amma sonra qadın dediyi sözlərdən tam imtina edib və bildirib ki, Mayorana haqqında yalnız eşidib. Mansoni bacıları isə, fiziklə tanış olduqlarını tam təkzib ediblər.\nItaliyalı yazıçı Leonardo Şaşa özünün "Mayorananın itməsi" kitabında belə bir fərziyyə irəli sürür ki, alim İtaliyadan ona görə qaçıb ki, bəşəriyyət üçün məhvedici hesab etdiyi nüvə silahının hazırlanmasında iştirak etmək istəməyib. Həmçinin xatırlayaq ki, bu, Mussolini rejimi illərində olub. Və bunun tam real olduğu həqiqətəuyğundur.


Son günlər baş verən qlobal hadisələr fonunda Hacı Şahin Həsənli öz düşüncələri ilə bölüşüb: Duası qəbul olunan kişilərmi (insanlarmı) azalıb? Olmaya duası qəbul olunanlara dua etməmək tövsiyə olunub? Bir ölkəyə bəla nazil olan zaman Allah övliyalarından olan alimimiz bəlanın uzaqlaşması üçün dua edir. Bir neçə gün sonra ona bildirilir: “Dua etməyi dayandır, hörmətin o qədərdir ki, Allah sözünü yerə salmaq istəmir. Dua etsən, qəbul olunmalıdır. Bu bəla isə, Allahın təqdiridir”.\n"İlahi məni bəla ilə ədəbləndirmə”.\n8 Aprel, 2020 10:59 ⁄ Baxılıb: 3224 ⁄ Çap


Fərqli məktəblər: Montessori metodu, necə işləyir? - Uşağınız 3-5 il - 2022\nMontessori metodu, necə işləyir?\nUşağın öz-özünə öyrənməsinə kömək etmək və ona öz sürətlə inkişaf etməsinə icazə verməklə ona inam vermək Montessori metodunun əsaslarını təşkil edir. Uşağı pedaqogikasının mərkəzinə qoyan bu təhsil rejiminə qayıdın.\n1. İlham verən: Maria Montessori (1870-1952)\nBu italyan karyerasına başlayır uşaqlar üçün psixiatrik xəstəxanada. Onlar üçün heç nə planlaşdırılmadığı üçün, 1907-ci ildə Romada kasıb uşaqların təhsili verildiyi zaman "normal" tələbələrə uzatdığı təsirli bir pedaqogika inkişaf etdirdi. Bu, məşhur "Casa dei Bambini", pedaqogikasını inkişaf etdirməyə və onu bütün dünyaya yaymağa imkan verən bir laboratoriya olacaq.\nmömin, uşağın ahəngdar şəkildə inkişaf etməsi üçün hər şeyin olduğunu düşünür. Bunun üçün adekvat bir mühit yaratmaq lazımdır (deməli məktəb yaratmış ideya, mebelləri kiçiklərin ölçüsünə uyğunlaşdırmaq), uşağı məcbur etmədən yola yönəltmək, ona uyğunlaşdırılmış bir material təklif etmək və hörmət etmək lazımdır. inkişaf mərhələləri.\n2. Prinsip: uşaq öz qurucusudur\nİnkişafı üçün əlverişli şərtlər altında yerləşdirilmişdir, uşaq öz təcrübələri ilə öyrənəcəkdir. Yetkin ətraf mühit hazırlığı ilə kömək edir və ehtiyaclarını müşahidə edir. Montessori pedaqogikasına görə, uşağın onu əhatə edən və şəxsiyyətini təklif etdiyi şeylə qurduğu və ətrafından imtina etdiyi hər şeyi "mənimsəməsi" fakültəsi var.\nUşaq öz sürətlə irəliləyir. Uşaqların hamısının eyni vaxtda ehtiyacları olmadığı üçün sinif şagirdləri Maria Montessori tərəfindən hazırlanan tədris materiallarını istədikləri müddətdə seçə və istifadə edə bilərlər. Bu imkan onların maraqlarını təmin etməyə imkan verir və hər birinin ritminə uyğun olaraq zəka qurmaq üçün lazımi vaxt verir.\nMontessori dərsləri əsasən uşaq bağçasında.Analıq bu pedaqogikada ən çox təmsil olunan bir əlaqədir. Montessori qəsəbələri bəzən fərdi uşaqlara təlim verməkdə ittiham olunurdu. Komanda işi görkəmli bir yer tutmasa da, müəllimlik "hamını özü üçün" təşviq etmir. Şagirdlər bir-birlərinə kömək edir və ya qrup halında işləyirlər.\nFransadakı məktəblərin sayı: Montessori Fransa Birliyi tərəfindən təsdiqlənmiş 62 müəssisə. Ancaq bir çox digər məktəb bu pedaqogikadan ilham alır.\nTəhsil haqqı Quruma görə dəyişir.\nSəviyyə: uşaq bağçası, körpələr evi, Fransadakı bəzi ibtidai və orta məktəb.\nXüsusiyyətləri: qrup başına iki yetkin, qarışıq yaş sinifləri, çox sayda muxtar fəaliyyət, hissedici material.\nMəlumat: Assosiasiya Montessori Fransa, 1/7, rue Jean-Monnet - 94130 Nogent-sur-Marne. Tel. : 01 48 72 95 20. www.montessori-France.asso.fr.\nBuna da baxın Freinet metodu\nCopyright 2022 \_ Montessori metodu, necə işləyir?...


Siyasi “meyit”in dirçəlmək cəhdləri - Modern.Az Azərbaycan və dünya xəbərləri\nYAZILAR Siyasi “meyit”in dirçəlmək cəhdləri\n25 mart 2019, 12:00 | Ana Səhifə - Yazılar - Siyasi “meyit”in dirçəlmək cəhdləri\nGünlərdir ki, Novruz bayramı ərəfəsində verilən əfv sərəncamını gözdən salmaq kampaniyası gedir. Gah bu sərəncamın yarımçıq olduğu, gah bu addımın 19 yanvar mitinqinin nəticəsi kimi ortaya çıxdığı, gah da beynəlxalq təzyiqlərin sayəsində verilməsi kimi yanlış mülahizələrlə ictimai rəyi aldatmağa göstərilən cəhdlər indi də Rəsul Quliyevin simasında davam edir.\nHəmişəki kimi uzaqlarda oturub özünü “cəsur ” aparan, hakimiyyəti hədəf seçən eks-spiker əfv mövzusu üzərindən öz siyasi varlığını gündəmə gətirməyə başlayıb. Rəsul Quliyev hökümətin bu addımının görüntü xatirinə atıldığını, sərəncamın beynəlxalq aləm tərəfindən alqışlanmasının müvəqqəti xarakter daşıdığını və ölkədəki rejimin demokratik olmadığını, insan azadlıqlarının təminində böyük qüsurlar qaldığını iddia edib.\nƏslində çox gözəl anlaşılır ki, hər bir tənqidi fikrin arxasında belə adamların öz şəxsi maraqları gizlənir- beynəlxalq təşkilatların diqqətini öz üzərinə çəkmək və Azərbaycan toplumunun dəstəyini qazanmaq!\nƏfv sərəncamından sonra istər cəmiyyətdə, istərsə də beynəlxalq aləmdə müşahidə olunan müsbət əhval-ruhiyyə bu adamları narahat etməkdədir. Əfv addımının kifayət qədər əhatəli və siyasi əhəmiyyətinin ağır olması hakimiyyətə qarşı mümkün hücumları heçə endirib. Çünki hakimiyyətin gözdən salınması üçün ictimai-siyasi aktiv şəxslərin həbsdə olması amilindən daha çox istifadə olunurdu ki, indi bu arqument əldən çıxmaqdadır. Bu səbəbdən də atılan addımı qaralamaq məqsədilə hər cür yalanlara baş vurulur.\nMəsələnin maraqlı tərəfi budur ki, əks mövqeli insanlar tənqid xoruna başlayanda Rəsul Quliyev niyə bu xora qoşulmayıb, üstündən 2 həftə keçəndən sonra bəyanat verməyə başladı?!\nArtıq burada şübhələrə düşməyə əsas yaranır. Zaman və təcrübə bizə dəfələrlə sübut edib ki, siyasətçilər gözlənilmədən ortaya çıxanda, fərqli bəyanatlarla gündəmə gələndə, onların hansısa sifarişli fəaliyyəti mövcud olur. Əfvə vaxtı ötmüş münasibəti Quliyevin kiminsə sifarişi ilə ortaya çıxmasına əsas vermirmi?\nRəsul Quliyev vaxtilə müxalifəti kənardan-kənara idarə edəndə, onlara maliyyə stimulu yaradaraq, bir araya gətirib, radikallaşma göstərişi verəndə də təkbaşına deyildi. Amerika siyasi dairələrindən, müxtəlif ölkələrdə xaos yaradan təşkilatlardan təlimat alaraq aktivləşirdi. Özünü elə tanıdırdı ki, guya Azərbaycanda müxalifətin güclü olması hamıya lazımdır, xüsusilə özünə. Lakin seçkilərdə Müsavat bir az önə çıxan kimi Rəsul Quliyevin İsa Qəmbərə qıcqanc damarları oyanır, onun şanslı olmasını “həzm” edə bilmirdi. Açıq deyirdi ki, hakimiyyətə gəlsə, İsa Qəmbərə vəzifə təklif etməz. Belə münasibətlərdə bəlli olurdu ki, əslində Rəsul Quliyev hakimiyyətə yarayan birisi olmadığı kimi, heç müxalifət üçün gərəkli birisi deyil.\nHakimiyyətə yaramır, müxalifətə yaramır, bəs onda bu adam kimə yarayır? Təbii ki, xarici dairələrə və özünə.\nDigər tərəfdən, Rəsul Quliyevin demokratiya ilə bağlı fikirləri diqqəti cəlb edir. Çünki demokratiya onun baxışları, kimliyi ilə elə ziddiyyət təşkil edir ki, uzun illər Amerikada yaşamaq insanın dünyagörüşünü artıra bilər, amma ondan demokrat, çətin yetişdirər. Ümumiyyətlə, Rəsul Quliyev və demokratiya anlayışını yanaşı qoymaq gülüncdür. Eks-spiker “Demokratiyaya gedən yol” kitabını əgər sətirbəsətir özü yazmış olsaydı, -yəni iddialara görə kitabın əsl müəllifi əslində ADP sədri Sərdar Cəlaloğludur- o zaman onun demokratiya təsəvvürləri mübahisə predmetinə çevrilməzdi.\nRəsul Quliyevin qalın-qalın kitablarla özünə alim obrazı vermək üçün hətta yəhudi bir yazarı puluyla satın alması haqqında da iddialar dolaşırdı. Baxmayaraq ki, o, bunu təkzib etməyə çalışırdı, lakin Rəsul Quliyevin iqtisadi savadı şübhə doğurmasa da, siyasi savadına Azərbaycan cəmiyyətində heç kim inanmırdı. Əgər o, hakimiyyətin etibarlı, güvənəcəyi bir kadr olaraq qalsaydı, iqtisadçı statusundan çıxa bilməyəcəkdi. Parlamentin sədri olmaq siyasətə meylləndirsə də, siyasətdə sabit mövqeyini saxlamaq hakimiyyətlə konflikti davam etdirmək qisasçılığından doğdu, amma onun uğurlu siyasi bioqrafiyasını yaratmadı. Amerikada əsas fəaliyyət biznesini inkişaf etdirməkdən ibarət oldu.\nAzərbaycan cəmiyyətinə o adamlar xitab edə bilər ki, o, xalqdan oğurlamasın; xalqın pulunu xarici banklara daşımasın. Rəsul Quliyevin 20 ildən artıq müddətdə Amerikada necə oturması, nəyin hesabına yaşaması özü bir vacib sualdır və bu suala obyektiv cavab verərsə, onun başını qaldırıb Azərbaycan xalqının üzünə baxmağa haqqı çatmaz!\nAzərbaycan cəmiyyətinə o adamlar müraciət edə bilər ki, onun sanbalı, dəyəri var;\nonun dövlət qarşısında xidmətləri olub; o, sevilib, ona sayğı göstərilib.\nEks-spiker özünün siyasi fəaliyyəti dövründə daha çox avantürüst, öz opponentlərinə qarşı qısqanc, siyasi potensialı ilə deyil, maddi imkanları ilə siyasi manevrlər edən birisi olmaqdan uzağa gedə bilməyib.\nAzərbaycan xalqı qarşısında ən böyük günahı lağ intonasiyası ilə dediyi “bədbəxt” kəlməsidir ki, ona heç zaman bağışlanma gətirməyəcək...\nVaxtilə təmsil olunduğu hakimiyyəti parçalamaq üçün etdiyi cəhdləri də, əlini uzaqlardan buraya məhz bu məqsədlə uzatdığını heç kəs unutmur. Əfv sərəncamı ilə azadlığa çıxan keçmiş səhiyyə naziri Əli İnsanovun hələ 2005-ci ilin oktyabrında, yəni konkret ittihamlar əsasında həbs olunduqdan dərhal sonra bağışlanmaq üçün prezident İlham Əliyevə etdiyi müraciətə toxunmaq yerinə düşər. “Fikrət Yusifovun vasitəsilə uzun illər boyu düşmən münasibətdə olduğum Rəsul Quliyev məni özünün avanturist planlarına bağlamış oldu. Mən düşünürəm Rəsul Quliyevə mənim yardımım yox, məni Sizin nifrətinizə tuş etmək, ona qarşı apardığım kampaniyaların əvəzində məni birdəfəlik məhv etmək lazım imiş. Bununla belə çox təəssüflənirəm ki, Rəsul Quliyevin çirkin niyyətlərlə Vətənə qayıtmaq planları mənim üçün qətiyyən inandırıcı olmasa da, bildiyim bu məlumatları Sizə çatdırmamışam. Möhtərəm Cənab Prezident! Mənim Rəsul Quliyev kimi perspektivsiz, ölkədə heç bir nüfuzu olmayan avanturistə qoşulmağım əcaib və bağışlanmazdır, nifrətə layiqdir. Ancaq Sizin yüksək humanistliyinizə və böyük qəlbinizin olmasına da bələdəm. Mənim Ümummilli Liderimiz Heydər Əliyevin qarşısında az da olsa xidmətlərimi nəzərə alıb, ilk və son səhvimi əfv etməyinizi dönə-dönə xahiş edirəm”- deyə İnsanov öz müraciətində bildirib...\nBeləliklə, Rəsul Quliyevin son açıqlaması siyasi “meyit” statusunda olan birisinin dirçəlmək üçün etdiyi uğursuz cəhddən başqa bir şey deyil. Onun nəinki hakimiyyəti parçalamaq imkanları, müxalifətdə söz sahibi olmaq imkanları da çoxdan heçə enib.\nPaşinyanın “noyabr tezisləri”... 24 Noyabr 2021, 14:53 Ermənistanın 16 noyabr təxribatı: səbəb və nəticələr... 17 Noyabr 2021, 17:13 Türk Dünyasının birliyini gücləndirən Lider... 12 Noyabr 2021, 20:08 Bir millət, iki dövlət olmağın verdiyi ortaq şüur və ruhla atılan tarixi addımlar... 27 Oktyabr 2021, 14:53 Azərbaycan İranın narkotik ticarətinə köklü zərbə vurub... 15 Oktyabr 2021, 17:20 İslamdan uzaq İran İslam Respublikası... 7 Oktyabr 2021, 09:53 Ermənipərəst İran - onu həyacanlandıran nədir?... 5 Oktyabr 2021, 10:41 Sarkisyan nümunəsində revanşistlərə sərt xəbərdarlıq... 4 Oktyabr 2021, 17:12 Ədalətdən qaçan, sülhə töhfə vermək istəməyən ABŞ... 23 Sentyabr 2021, 10:04 Qərbin anti-Azərbaycan dairələrinin yeni hücum kampaniyası... 22 Sentyabr 2021, 09:17 Vaksinasiyada Avropa nümunəsi...... 17 Sentyabr 2021, 17:45 Jurnalistikamızın problemlərini qabardan mətbuat konfransları...... 10 Sentyabr 2021, 13:23 Təmənnasız dəstək, içdən gələn birlik... 31 İyul 2021, 10:19 Nüfuzdan düşmüş Makronun Ermənistan möhtaclığı... 15 İyul 2021, 15:42 MEDİA Agentliyi hansı meyarı əsas götürdü?... 1 İyul 2021, 21:36 Şanlı Qələbənin, inamın, qətiyyətin, əzmin müəllifi... 25 İyun 2021, 13:04 Azərbaycanın parlaq qələbəsi Ermənistanda revanşistlərə şans vermədi... 21 İyun 2021, 21:34 Tarixi və siyasi çəkisi ağır olan sənəd - Şuşa Bəyannaməsi... 16 İyun 2021, 15:19 Bugünkü Azərbaycan Heydər Əliyevin görmək istədiyi məqamdadır... 15 İyun 2021, 12:12 Fransa riyakar siyasətlə bölgədə sülhə deyil, təxribata dəstək verir... 2 İyun 2021, 14:08 Formula 1 yarışları Azərbaycana nə vəd edir?... 1 İyun 2021, 19:54 Əliyev haqlı çıxdı, Ermənistan isə uduzdu... 31 May 2021, 13:17 Laçın - Vətən deyil, vəzifə savaşı aparanların xəyanətinin qurbanı... 16 May 2021, 17:00 8 və 9 may tarixləri-faşizm üzərində Qələbə günləri... 8 May 2021, 15:31 Sosial şəbəkələr “virtual terror” platformasına çevrilib... 29 Aprel 2021, 17:56 Dünyanın nüfuzlu isimlərinin Azərbaycana marağı artır... 15 Aprel 2021, 08:47 Müşahidə Şuraları təkcə müşahidəmi edəcək?.... 6 Aprel 2021, 15:56 “İskəndər” müəmması açılır... 3 Aprel 2021, 01:05 Birlik ovqatını gücləndirən ƏFV... 18 mart 2021, 21:34 Bütün Azərbaycana işıq saçan ŞUŞA TONQALI... 17 mart 2021, 17:34 Qaranlıq Ağdam AZADLIĞIN İŞIĞINDA... 15 mart 2021, 08:35 17 ilin doğrulan vədləri... 9 mart 2021, 17:57 Media sahəsində zəruri islahatlar-hardan başlamalı?... 24 Fevral 2021, 17:44 Sarkisyanın “İsgəndər” açıqlamasından alınan mesajlar... 17 Fevral 2021, 16:55 Şuşada Prezidentin imzası ilə YENİ HƏYAT başlayır... 28 Yanvar 2021, 12:43 İki türk dövlətinin “Dostluq” anlaşması... 21 Yanvar 2021, 16:24 Şuşaya qədəm atan DÖVLƏT... 18 Yanvar 2021, 15:41 Mətbuatı tənəzzüldən necə xilas etməli?... 11 Yanvar 2021, 15:04 Demokratik əsasları sarsılan supergüc... 7 Yanvar 2021, 16:11 Millətin taleyini dəyişən, tarixə damğasını vuran il... 31 Dekabr 2020, 13:39 Ən böyük ad: Azərbaycanın ərazi bütövlüyünü təmin edən dövlət adamı... 23 Dekabr 2020, 22:26 “İt əl çəkdi, motal əl çəkmədi”... 9 Dekabr 2020, 13:17 Erməni təxribatının Fransa Senatında tamaşası... 26 Noyabr 2020, 14:05 Erməni lobbisinin “Fransa kartı”... 17 Noyabr 2020, 17:48 Qələbənin əhəmiyyətini azaltmağa hesablanan zərərli müzakirələr... 11 Noyabr 2020, 23:14 Dövlətə və orduya inamsızlıq yaratmağa hesablanan planlı fəaliyyət... 24 Sentyabr 2020, 11:09 Korrupsiya ilə mübarizədə güzəşt qəbul etməyən siyasət... 18 Sentyabr 2020, 12:36 Paşinyanın BBC müsibəti... 15 Avqust 2020, 08:52 Qadağaları tam aradan qaldırmaq böyük fəsadlar doğura bilər... 4 Avqust 2020, 10:51 İndi 1990-cı illərin əvvəlləri deyil ki...... 15 İyul 2020, 16:58 “Toxunulmazlar”ın qara günü...... 6 İyul 2020, 22:23 İtirilən nəticə...... 5 İyul 2020, 01:36 Məsuliyyətsizliyimizin bədəli...... 19 İyun 2020, 10:01 Vətəndaş evdə, polis küçələrdədirsə...... 8 İyun 2020, 10:15 Azərbaycanın pandemiya sınagı... 20 May 2020, 11:26 Qazandıqlarımızı itirə bilərik!... 30 Aprel 2020, 11:42 Yaxşı olanı qiymətləndirmək bu qədərmi çətindir?!... 14 Aprel 2020, 21:51 İlham Əliyev fenomeni... 22 Noyabr 2019, 12:55 Bakıdan dünyaya səslənən mesajlar... 15 Noyabr 2019, 10:44 Prezident nə istəyir?... 13 Noyabr 2019, 14:10 Azərbaycanın real mənzərəsi... 17 Oktyabr 2019, 09:34 160 milyona yaxın qardaşlıq ailəsi... 16 Oktyabr 2019, 13:31 Azərbaycanı çətin sınaqlardan çıxarmağı bacaran LİDER... 15 Oktyabr 2019, 15:35 İlham Əliyev Azərbaycanı bütün auditoriyalarda güclü təqdim edir... 13 Oktyabr 2019, 10:18 Azərbaycanın daim var olması üçün cızılan yol... 3 Oktyabr 2019, 09:26\nPakistandan yeni PUA təqdimatı 3 Dekabr 2021, 23:36 ABŞ-da abort qadağan edilə bilər 3 Dekabr 2021, 23:14 Daha bir ölkədə "Omicron" aşkarlandı 3 Dekabr 2021, 22:56 İki begemot koronavirusa yoluxdu 3 Dekabr 2021, 22:37 Aİ-dən Ukraynaya daha 1,4 milyon avro yardım 3 Dekabr 2021, 22:14 İraqdan “Bayraktar TB2” üçün 100 milyon dollar 3 Dekabr 2021, 22:01 Gürcüstanda azərbaycanlıların kəndində silahlı insident 3 Dekabr 2021, 21:51 BƏƏ Fransadan qırıcı və helikopter alır 3 Dekabr 2021, 21:28 “Qaraheybət” şəhidlərinin ailələrinə bu ödənişlər veriləcək 3 Dekabr 2021, 21:16 Yasamalda binada yanğın - Ölən var 3 Dekabr 2021, 20:52 Azərbaycanda vaksinə xərclənən vəsait 500 MİLYONA ÇATIR 3 Dekabr 2021, 20:37 Heydər Əliyev Fondu ilə UNICEF arasında memorandum 3 Dekabr 2021, 20:32 Ərdoğan və Putin Soçi görüşünü müzakirə etdi - YENİLƏNİB 3 Dekabr 2021, 20:21 Göyçayın baş həkimi işdən ÇIXARILDI 3 Dekabr 2021, 20:09 Nazirliyin təklifilə bağlı qərar 3 Dekabr 2021, 19:59 Türkiyə ordusu şəhid VERDİ 3 Dekabr 2021, 19:31 Merkel bu tarixdə siyasətdən GEDİR 3 Dekabr 2021, 19:17 "Omicron" aşkarlanan ölkələrin SAYI 3 Dekabr 2021, 19:09 Bakıda 18 yaşlı qızı intihara məcbur edən şəxs HƏBS EDİLDİ 3 Dekabr 2021, 19:00 Türkiyə və Azərbaycan pilotları təlimdə - VİDEO 3 Dekabr 2021, 18:52 Son sutkanın vaksin STATİSTİKASI 3 Dekabr 2021, 18:45 Yoluxma sayı açıqlandı: 24 ölüm baş verdi 3 Dekabr 2021, 18:38 Vilayət Eyvazov əməkdaşlarına TƏLƏB QOYDU 3 Dekabr 2021, 18:30 Xəzərdə cəsəd qalıqları tapıldı 3 Dekabr 2021, 18:22 125 yaşlı Sona nənə dünyasını DƏYİŞDİ 3 Dekabr 2021, 18:15 Məşhur Xalq artisti vəfat etdi 3 Dekabr 2021, 18:08 BMU-dan əlil sahibkarlara dəstək 3 Dekabr 2021, 18:00 Oxçuçayla bağlı tədqiqat qrupu yaradılır 3 Dekabr 2021, 17:55 "Omicron" Braziliyada da AŞKARLANDI 3 Dekabr 2021, 17:50 Qazaxıstan Atom Elektrik Stansiyası tikəcək - Nazarbayev 3 Dekabr 2021, 17:45 Azərbaycanlı şərqşünasın Mehriban Əliyeva haqqında məqaləsi ərəb KİV-lərində gündəm olub 3 Dekabr 2021, 17:40 Nazir ATƏT-in baş katibi ilə üçtərəfli bəyanatları müzakirə etdi 3 Dekabr 2021, 17:34 Jurnalistlər “Azəriqaz”da - FOTO 3 Dekabr 2021, 17:30 Dollar yeni həftəyə belə başlayacaq 3 Dekabr 2021, 17:25 Marallarda koronavirus aşkarlandı 3 Dekabr 2021, 17:20


Ocalan 20 ildir həbsdədir, amma nüfuzu azalmayıb – Qərb mediası\n2021, 06 Dekabr, Bazar ertəsi, Bakı vaxtı 18:07\nHDP tərəfdarı Abdullah Ocalan-ın portretini qaldırır\nTürkiyə hakimiyyəti kürd yaraqlılarının lideri Abdullah Ocalanı 20 il öncə həbs edəndə bu, qadağan olunmuş separatçı qruplaşmaya ciddi zərbə sayılırdı. Amma ekspertlərin fikrincə, onun qruplaşma üzərində nüfuzu böyükdür və potensial sülh razılaşmasında da əsas fiqur sayılır. Bu haqda “Frans Pres” agentliyi yazır.\nOcalan Kürd İşçi Partiyasını (PKK) 1978-ci ildə tələbə dostları ilə birlikdə yaradıb. Məqsədi kürdlərə muxtariyyət əldə etmək idi.\nPartiya 1984-cü ildən silahlı qruplaşmaya çevrilib, müstəqil kürd dövlətinin yaradılmasını qarşısına hədəf qoyub. PKK-nın əməliyyatları nəticəsində 40 mindən çox adamın öldürüldüyü bildirilir. Ankara, Birləşmiş Ştatlar və Avropa Birliyi bu qruplaşmanı terror qruplarının qara siyahısına salıb.\nOcalan 1999-cu ildə həbs olunub. O, Suriyada qalırdı, amma Dəməşqlə Ankara 1998-ci ildə razılaşma əldə etdiyindən oradan çıxmağa məcbur olur. Ocalan 1999-cu il fevralın 15-də Keniyanın paytaxtı Nayrobidə Yunanıstan səfirliyinin qarşısında Türkiyə gizli xidmət agentləri tərəfindən saxlanır.\nKürd nümayişçilər Ocalana azadlıq tələb edirlər\nAgentlik yazır ki, hazırda İmralı adasında həbsxanada saxlanmasına baxmayaraq, Ocalan təkcə Türkiyədə deyil, bütün regionda kürdlər üçün nüfuzlu fiqur olaraq qalır.\n“Ocalanın həbsi təşkilata böyük zərbə oldu, çünki o, PKK-nın hər bir aspektinə nəzarət edirdi, qəfildən yoxa çıxdı. Bundan başqa, məhkəməsində müharibəni dayandırmaq, müstəqil Kürdüstan ideyasından əl çəkmək qərarı verməsi qarışıqlıqda yeni dönəm başlatdı”, – “Qan və İnanc: PKK və Kürdlərin müstəqillik savaşı” kitabının müəllifi Aliza Marcus deyib.\n“Amma PKK buna uyğunlaşıb, qismən də ona görə ki, Ocalan müsahibələri, vəkilləri ilə görüşlər vasitəsilə həbsxanadan kommunikasiya yarada bilib”, – Marcus deyir.\nMəsələn, 2013-cü ildə Ocalan kürdpərəst Xalq Demokratik Partiyasından (HDP) olan deputatlar vasitəsilə atəşkəs elan edir, Ankara ilə siyasi həll uğrunda sülh danışıqlarına yol açır.\nAmma atəşkəs 2015-ci ildə pozulur və ölkənin cənub-şərqində qanlı toqquşmalar başlanır.\n2016-cı ilin uğursuz çevriliş cəhdindən sonra isə Ankara terrorla mübarizəni gücləndirir. İmralıya Ocalanın vəkilləri və ailə üzvlərinin səfərlərinə qadağa qoyulur.\n2011-ci ildən Ocalan vəkilləri ilə görüşmür. Hazırda həbsdə 300-dən çox adam aclıq aksiyası keçirərək Ocalana ailə üzvləri və vəkilləri ilə görüş verilməsini tələb edir.\nAB-nin yeni qaydaları Şimal axını-2-ni yavaşıda bilər\nAvropa Birliyi dünən – fevralın 13-də idxal qaz kəmərlərinə dair yeni qaydalar qəbul edib. “Reuters” agentliyi bu qaydaların Rusiyanın planlaşdırdığı Şimal axını-2 kəmərinə kölgə salacağını yazır.\nŞimal axını-2 kəməri çəkilir\nRusiya kəməri ətrafında onsuz da qeyri-müəyyənlik hökm sürür. Belə ki, Danimarka öz ərazi sularından keçən hissəyə qadağa qoya bilər. Digər tərəfdən Birləşmiş Ştatlar sanksiyalarla hədələyir.\nAB-nin enerji məsələləri üzrə komissarı Arias Canete deyib ki, birlik təbii qaz idxalından asılılığı artdıqca boşluqları qapadır. Avropa Komissiyası bildirib ki, yalnız “sərt prosedurlar” altında istisnalar mümkündür.\n“Yeni qaydalara görə, Avropaya qaz gətirən kəmərlər AB-nin qanunları ilə işləyəcək və Avropaya qaz satmaqda maraqlı olan hər bir kəs Avropanın enerji qanununa sayqı göstərməlidir”, – Canete bəyanatında deyib.\n“Reuters” qeyd edir ki, bu qaydalar Rusiyadan Almaniyaya qaz nəqlini nəzərdə tutan Şimal axını-2 layihəsini dayandırmasa da, yavaşıda bilər.\n“Prosesi müşahidə etməkdəyik və yeni qanunvericilik yayılan kimi onu incələyəcəyik”, – Şimal Axını-2 bəyanatında deyib.\nABŞ-la istənilən danışıqlar yalnız ‘ziyan vura bilər’\nBirləşmiş Ştatlarla hər hansı danışıqlar “yalnız maddi və mənəvi ziyan gətirə bilər”. Bunu İranın Ali dini lideri Ayətulla Ali Khamenei fevralın 13-də deyib. Həmin gün Polşanın paytaxtı Varşavada Yaxın Şərq üzrə sammit başlanıb.\nAyətullanın yeddi səhifəlik bəyanatı sözbəsöz İran dövlət televiziyasında oxunub. Bu bəyanatdan iki gün öncə isə İran islam inqilabının 40-cı ildönümünü qeyd edib.\n“Birləşmiş Ştatlarla istənilən məsələnin həlli təsəvvürə gəlmir və onunla danışıqlar yalnız maddi və mənəvi ziyan gətirə bilər”, – Khamenei deyib.\nAli dini lider istənilən danışıqları “unudulmaz səhv” adlandırıb. Onun sözlərinə görə, danışıqlar “düşmənin qarşısında diz çökmək, canavarın pəncəsini öpmək” kimi bir şeydir.\n2015-ci ildə İranın Birləşmiş Ştatlar daxil aparıcı ölkələrlə danışıqları nüvə sazişinin imzalanmasıyla sonuclanmışdı. Khamenei də danışıqları dəstəkləyirdi. Saziş İranın nüvə fəaliyyətini məhdudlaşdırması əvəzində ona sanksiyaların yüngülləşdirilməsini nəzərdə tuturdu.\nAmma ötən il ABŞ Prezident Donald Trump sazişdən çıxdığını, Tehrana sanksiyaların bərpa olunduğunu açıqladı.\nKhamenei dövlət işlərində son sözə malikdir və bu bəyanat indiki administrasiyanın Qərblə əməkdaşlığının daha da məhdudlaşdırıla biləcəyini göstərir.


Masallıda polisə güvənən şəxs sahibkarın başına oyun açır – FOTOLAR, VİDEO\nwww.XALQXEBER.az » Bölgə » Masallıda polisə güvənən şəxs sahibkarın başına oyun açır – FOTOLAR, VİDEO\nMasallı sakininin başı dərddədir: “Möhübbət Sultanov fiziki zor tətbiq etməklə yanacaqdoldurma borusunu operatorun əlindən alıb, idarə etdiyi avtomobilə yanacaq doldurub və pulunu ödəmədən oranı tərk edib.”\nMasallı rayonunun Ərkivan qəsəbəsinin sakini Güloğlan Qəmbərov yanacaqdoldurma məntəqəsinin sahibidir. O, bir müddətdir ki, eyni kənd sakini Sultanov Möhübbət Qardaşxan oğlu tərəfindən atılan qanunsuz əməllərə görə, əziyyət çəkdiyini bildirir.\n22 ildir yanacaqdoldurma məntəqəsi işlədən G.Qəmbərov bir neçə gündür maddi zərər görür və vəziyyət bu formada davam edərsə, müflis olmaq təhlükəsi ilə üz-üzə qalacaq. Buna səbəb isə yanacaqdoldurma məntəqəsinin ətrafının daşla hörülməsidir. Belə ki, məntəqəyə daxil olan avtomobillər yanacaq doldurduqdan sonra məntəqədən çıxa bilmirlər. Çünki maşınların çıxış yoluna daş tökülüb.\nHər gün müştəri itirən və beləcə maddi ziyana uğrayan Güloğlan Qəmbərovun səsini Masallı rayonunda eşidən yoxdur. Müxtəlif orqanlara müraciət etdiyini deyən Qəmbərov, çarəsiz halda qalda olduğunu deyir. Sahibkarı narazı salan şəxs isə Möhübbət Sultanovdur. Adıçəkilən şəxs, Qəmbərovun sahibi olduğu məntəqənin sağ tərəfindəki ərazinin özünə məxsus olduğunu iddia edərək, ərazini daşla bağlayıb. Bundan sonra tərəflər arasında münaqişə də yaşanıb.\nŞikayətçinin sözlərinə görə, Möhübbət Sultanov aprelin 15-i Masallı rayonunun Ərkivan qəsəbəsində yerləşən və xüsusi mülkiyyət hüququ əsasında ona məxsus olan yanacaqdoldurma məntəqəsinə basqın etməklə, soyğun-çuluq edib: “Möhübbət Sultanov fiziki zor tətbiq etməklə yanacaqdoldurma borusunu operatorun əlindən alıb, idarə etdiyi avtomobilə yanacaq doldurub və pulunu ödəmədən oranı tərk edib. Soyğunçuluq faktı barədə dəfələrlə DİN-nin 102 xidmətinə və Masallı RPŞ-nə məlumat və ərizə versəm də heç bir tədbir görülməyib.\nCinayət xarakterli hərəkətlərini Masallı RPŞ-nin rəisi ilə razılaşdırdığını bildirən Möhübbət Sultanov qanunsuz əməllərini davam etdirərək, 18 aprel 2017-ci il tarixdə mülkiyyətimdə olan yanacaq doldurma məntəqəsinin ərazisinə, 3 ədəd 10,5 tonluq yanacaq baklarının üzərinə mişar daşlarını boşaltmaqla yanacaqdoldurma məntəqəmin fəaliyyətini iflic hala salıb, böyük partlayışa və dağıntıya səbəb ola biləcək yüksək təhlükəli vəziyyət yaradıb”.\nGüloğlan Qəmbərov deyir ki, hadisədən sonra dəfələrlə hüquq-mühafizə orqanlarına müraciət edib: “Bundan sonra mən yenə DİN-nin 102 xidmətinə və Masallı Polis Şöbəsinə müraciət etmişəm, şöbənin rəisinin mobil nömrəsinə mesaj göndərərək fakt üzrə cinayət işinin başlanmasını, Sultanovun cinayət məsuliyyətinə cəlb olunmasını xahiş etmişəm. Amma bunun da faydası olmayıb. Masallı RPŞ-si qanunsuz hərəkətsizliyini davam etdirir”.\nSahibkar başına gələnlərlə bağlı ölkə başçısına da müraciət edib: “Mən ölkə başçısına, baş prokurora, daxili işlər nazirinə müraciət edərək, cinayət xarakterli hərəkətləri ilə bağlı Sultanovun barəsində tədbir görülməsini, onun və Masallı rayon polis şöbəsinin qanunsuz hərəkətsizliyinin qarşısının alınması, təhlükəsizliyimin və normal sahibkarlıq fəaliyyətimin təmin edilməsini xahiş edirəm.


600 min əhaliyə sahib olan Lüksemburq Avropanın həm əhali, həm də ərazisinə görə, ən kiçik ölkələrindən biri hesab olunur. Buna baxmayaraq, Lüksemburq Avropanın siyasi və iqtisadi həyatında böyük rola malikdir. Ölkə ilə eyni adı daşıyan paytaxt Lüksemburq Brüssel və Strasburqla birlikdə "Avropa Birliyi”nin 3 əsas şəhərindən biridi. "Cırtdan ölkə” ABŞ-dan sonra dünyanın ən böyük ikinci investisiya mərkəzi hesab olunur və "Avrozona”da ən vacib "özəl bank” mərkəzi sayılır. Həmçinin "Skayp” və "Amazon” bölgədəki mərkəzlərini Lüksemburqa köçürmüş məşhur təşkilatlardan ikisidir. Belçika və Hollandiya ilə birgə Benilüks ittifaqının üzvü olan Lüksemburqda 3 rəsmi dövlət dili (lüksemburq, alman və fransız) mövcuddur. Ölkə əhalisinin 50.9%-ni yerli əhali, 18.2%-ni portuqallar, qalan hissəsini isə fransızlar, almanlar və başqa xalqlar təşkil edir.\nLüksemburqda idmana olan maraq digər Avropa ölkələrinə nisbətən az olsa da, son zamanlarda, xüsusilə də, futbola diqqət kifayət qədər artıb. Lüksemburqun qonşusu olan ölkələrdən Fransa, Almaniya və Hollandiyanın futbol tarixindəki önəmi, Belçikanın son illərdə göstərdiyi inanılmaz inkişaf hamıya məlumdur. Lüksemburq kimi inkişaf etmiş bir ölkənin futbol üzrə öz regionunda "autsayder”liyinin qarşısını almaq istəyən yerli futbol federasiyası bəzi addımlar atmağa məcbur qaldı. 2001-ci ildə futbol məktəbi açıldı və ora 13-19 yaş arası yeniyetmələr qəbul edildi. İndi isə həmin akademiyanın yetişdirdiyi gənclər dünya mətbuatını Lüksemburq futbolunun inkişafı haqda yazmağa məcbur edir.\nHal-hazırda FİFA reytinqində 86-cı olan Lüksemburq 2016-cı ildə digər millilər üçün bundan sonra "asan yem” olmayacağının siqnallarını verməyə başlamışdı. Bolqarıstan səfərində son saniyələrdə buraxılan qol və 4-3 hesablı məğlubiyyət gələcəyə daha da ümidlə baxmağa imkan verirdi. Ardınca Lüksemburq, bəlkə də, bu günə kimi tarixinin ən yaddaqalan nəticəsini qazandı. 3 sentyabr 2017-ci ildə Tuluzada, 315 gündən sonra dünya çempionu olacaq Fransa millisi ilə səfərdə qarşılaşan Lüksemburq rəqibi ilə qolsuz bərabərliyə nail oldu. Qeyd edək ki, həmin oyunda Fransa millisində Poqba, Qrizmann, Mbappe, Jiru və başqa ulduz futbolçular start heyətində yer alırdılar. DÇ-2018-nin seçmə mərhələsində Belarusdan 4, Fransa və Bolqarıstan 1 xal alan "cırtdan ölkə” Belarusu qabaqlayaraq qrupda 5-ci yeri tutmağı bacardı.\nArdınca UEFA "Millətlər liqası” layihəsinə start verdi. "D” liqasının 2-ci qrupunda yer alan lüksemburqluların rəqibləri Belarus, Moldova və San Marino idi. Qitənin milli komanda çərçivəsində ən önəmli turnirinə vəsiqə qazanmaq üçün Lüksemburq öz qrupunda birinci yeri tutmalı, ardınca yarımfinal və final oyunlarını qazanaraq "D” liqasının qalibi olmalı idi. İlk oyunda Moldovanı evdə 4-0, ikinci oyunda isə San Marinonu səfərdə 3-0 hesabı ilə üstələyən Lüksemburq üçün qrupda işlər çox yaxşı başlamışdı. Ardınca "cırtdan ölkə"təmsilçiləri qrupdakı ən ciddi rəqibi Belarusa 1-0 uduzduqdan sonra San Marinonu da eynilə səfərdəki kimi, 3-0 hesabı ilə məğlub etdilər. Sona 2 tur qalmış Belarusu 1 xal qabaqlayan lüksemburqlular daha şanslı görünürdü. Buna rəğmən, 5-ci turda evdə Belarus qarşısında alınan 0-2 hesablı məğlubiyyət bütün planları alt-üst etdi. Lüksemburq son turda Moldova səfərində 1-1 hesablı bərabərliyə razı olsa da, qələbə qazanacağı təqdirdə belə, bunun heç bir əhəmiyyəti olmayacaqdı. Nəticədə Belarusdan 4 xal geri qalaraq qrupu 10 xalla ikinci sırada bitirən Lüksemburq "Millətlər liqası”nda mübarizəni dayandırdı.\n"Cırtdan ölkə” klub səviyyəsində də ciddi uğurlara imza atır. Ölkənin ən titullu klublarından biri olan "Düdelanj” bu sezon Polşanın "Legiya”, Rumıniyanın "Kluj” kimi kollektivlərini mübarizədən kənarlaşdıraraq Avropa Liqasında qrup mərhələsinə vəsiqə qazandı. "F” qrupunda İtaliyanın "Milan”, İspaniyanın "Betis”, Yunanıstanın "Olimpiakos” komandaları ilə mübarizə aparan "Düdelanj” sonuncu turda evdə "Betis” ilə qolsuz bərabərliyə razı olaraq qrupu 1 xalla sonuncu yerdə bitirdi. Buna baxmayaraq, qrup mərhələsinə düşmək Lüksemburq futbolu üçün kifayət qədər uğurlu nəticə idi.\nLüksemburq AVRO 2020-nin seçmə mərhələsində "B” qrupunda yer alır. Geridə qalan 2 tur ərzində Portuqaliyanı 1 xal qabaqlayaraq 3 xalla 2-ci pillədə yer alan Lüksemburq bununla azarkeşləri təəccübləndirməyi bacarır. İlk turda evdə Litvanı 2-1 hesabı ilə məğlub edən "cırtdanlar" ardınca öz meydanlarında Ukraynaya eyni hesabla məğlub oldu. Ukrayna ilə oyunda son dəqiqələrdə buraxılan avtoqol olmasaydı, Lüksemburq hal-hazırda 4 xalla qrup lideri də ola bilərdi. Lüksemburq futbolunun belə ön plana çıxmasında, şübhəsiz ki, futbolçuların da rolu danılmazdır. Gəlin, gənc, perspektivli və tanınmış lüksemburqlu futbolçulara göz gəzdirək.\nAntoni Moris (28 yaş) – "Royal Ekselsiyor” (Belçika)\nBir vaxtlar 19 yaşlılardan ibarət Belçika millisində də çıxış edən Moris hal-hazırda Lüksemburq millisinin əsas qapıçısıdır.\nTim Kips (18 yaş) – "Maqdeburq” (Almaniya)\nMillinin üçüncü qapıçısı hesab olunsa da, güman ki, gələcəkdə əsas qolkiper olmağı bacaracaq. Klubunda əsas komandaya yeni cəlb olunan Kips Lüksemburqun ən potensiallı qapıçılarından biri hesab olunur.\nMaksim Şano (29 yaş) – "Nyu-York Siti” (ABŞ)\nFransa vətəndaşlığına da sahib olan Şano Lüksemburq müdafiəsindəki ən vacib fiqurlardan biri sayılır.\nKevin Malci (28 yaş) – "Düdelanj” (Lüksemburq)\nŞano ilə birlikdə milli komandanın əvəzolunmaz 2 mərkəz müdafiəçisindən biridir.\nVahid Selimoviç (22 yaş) – "Apollon” (Kipr)\nƏslən serb olan futbolçu Serbiya millisinin U-19 komandasında 1 oyuna çıxıb. O da gələcək vəd edən müdafiəçilərdəndir.\nEnes Mahmutoviç (21 yaş) – "Midlsbro” (İngiltərə)\nEynilə Selimoviç kimi, əslən Balkan yarımadasından olan müdafiəçinin Kosova vətəndaşlığı da var. Selimoviçdə birlikdə milli komandanın müdafiə xəttinin gələcəyi sayılırlar.\nDik Karlson (21 yaş) – "Qrasshopper” (İsveçrə)\nABŞ vətəndaşlığına da sahib olan futbolçu bu günə kimi milli formanı 15 dəfə geyinib.\nLoran Yans (26 yaş) – "Mets” (Fransa)\nMilli komandanın heyətində 24 oyuna çıxan Yans yığmanın kapitanıdı.\nYarımmüdafiəçilər və hücumçular:\nKristofer Martins Pereyra (22 yaş) – "Trua” (Fransa)\nMüqavilə ilə "Lion"a məxsus olan Kabo-Verde əsilli Pereyra Lüksemburq futbolunun yetişdirdiyi ən istedadlı və parlaq futbolçulardan biri hesab olunur.\nLars Gerson (29 yaş) – "Norrçöpinq” (İsveç)\nİlk dəfə 11 il bundan öncə milli komandada oyuna çıxan Gersonun Norveç vətəndaşlığı da mövcuddur. 29 yaşlı futbolçu yığmada çıxdığı 66 oyunda 4 dəfə fərqlənməyi bacarıb.\nAldin Skenderoviç (21 yaş) – "Elfersberq” (Almaniya)\nLüksemburq millisinin heyətində 4 Balkan əsilli futbolçu var. Onlardan biri də əslən Monteneqrodan olan Skenderoviçdir.\nOlivye Till (22 yaş) – "Ufa” (Rusiya)\nYerli klublardan "Proqres”də özünü tanıdan Olivye Till keçən yay 250 min avro qarşılığında Rusiyanın yolunu tutmuşdu. Yarımmüdafiəçi milli komandanın mərkəz xəttinin liderlərindən biridi və öz üzərində işləməyə davam etsə, daha yaxşı yerlərə gələ bilər.\nLeandro Bareyro Martins (19 yaş) – "Maynts” (Almaniya)\nÖlkədə yerli əhalidən sonra ən çox nümayəndəsi olan xalqın portuqallar olduğunu demişdik. Bareyro Martins də həmin portuqallardan biridir. Yaşına, çıxış etdiyi kluba nəzər yetirsək, parlaq gələcəyə sahib ola biləcəyini demək olar.\nDaniel Sinani (22 yaş) – "Düdelanj” (Lüksemburq)\nEynilə Selimoviç kimi, Serbiya vətəndaşlığına da sahib olan Sinani o qədər də ön plana çıxan oyunçu deyil. O da Lüksemburq millisində Balkan köklərinə sahib olan 4 futbolçudan biridir.\nVensan Till (19 yaş) – "Pau” (Fransa)\n2000-ci il təvəllüdlü olan Vensan Till Olivye Tillin kiçik qardaşıdı. Müqavilə ilə "Mets”ə məxsus olan futbolçunun Lüksemburqun bu günə kimi yetişdirdiyi ən böyük istedad olduğunu demək olar.\nDaniel da Mota (33 yaş) – "Rasinq” (Lüksemburq)\nYığmanın ən təcrübəli futbolçularından olan portuqal əsilli da Mota milli komandada 92 oyunda 7 dəfə fərqlənib.\nJerson Rodriqes (23 yaş) – "Yubilo İvata” (Yaponiya)\nKaryerasını Uzaq Şərqdə davam etdiren Jerson Rodriqes də Portuqaliya əsillidir.\nAureliyen Yoaxim (32 yaş) – "Royal Ekselsiyor” (Belçika)\nMillinin təcrübəli simalarından biridir. 78 oyunda 15 dəfə rəqib qapılarına yol tapıb.\nLük Holts (49 yaş)\nArtıq 9 ildi ki, bu vəzifədə olan Holtsa Lüksemburq Futbol Federasiyası güvənməyə davam edir. Lüksemburq futbolunun "qızıl nəsli” adlandıra biləcəyimiz indiki generasiya da məhz ona həvalə olunub.\nPortuqaliya və Balkan əsilli futbolçuları yetişdirib, milli komandaya rəng qatan lüksemburqlular yerli oyunçulara da eyni diqqəti göstərirlər. Bu tendensiya müəyyən müddət də davam etsə, Lüksemburq uğurlu nəticələr əldə bilər. Kim bilir, bəlkə də, bir gün qonşuları Belçikanın uğurlarını təkrarlayacaqlar. Bütün bunları reallaşdırmaq üçün Lüksemburq çox yaxşı iqtisadi şəraitə malikdir. Düzgün siyasətlə "cırtdan ölkə" futbol arenasında ən üst səviyyələrə yüksəlmək bacarığına sahibdir.\nYazı: Cəbrayıl Qəmbərov\nlüksemburq, fransa, milli, oyunda, sahib, hesab, dəfə, futbol, üçün, sonra, futbolunun, almaniya, belçika, yerli, qrupunda, əsilli, futbolçu, biridir, komandanın, balkan,


Bakıda keçiriləcək Avropa Liqasının finalına biletlər üçün ödəmə mərhələsi başlayıb\n12:57 30 Mart 2019\nONA-nın məlumatına görə, həlledici oyununa bilet üçün müraciət edənlərin sayı satışa buraxılan bilet sayını keçdiyindən UEFA bilet satışını lotereya sistemi vasitəsilə həyata keçirib.\nMüraciətləri uğurla tamamlananlara UEFA tərəfindən elektron məktub göndərilib.\nŞanslı müraciət edənlər aprelin 9-dək ödəniş etməklə lotereyada adlarına çıxan bileti əldə edə bilərlər. Göstərilən tarixlərdə ödəniş edilmədikdə, yerdə qalan biletlər yenidən satışa buraxılacaq.\nMayın 21-dən isə aldığınız bilet mobil telefonunuza göndəriləcək. Bunun üçün mobil telefonlara UEFA-nın saytından xüsusi tətbiqi yükləmək lazımdır. Eyni zamanda, digər şəxslər üçün aldığınız biletləri onların mobil telefonuna göndərə bilərsiniz. Bu şəxslər də öz növbələrində UEFA-nın rəsmi saytında qeydiyyatdan keçməli və şəxsi hesablarını yaratmalıdırlar.


Həşimov onu narahat edən məqamlara toxundu, komandasında qırmızı vərəqələrin çoxluğunu intizamsızlıq saymadı: "Cavid barədə də qərar verəcəyik" - Sport24.Az\n"Bəhlul Mustafazadə gələcəkdə karyerasını böyük çempionatlarda, top-klublarda davam…\n"Qəbələ"nin legioneri evdə "pubg" oynayır: "Bizə klubdan dedilər ki, aprelin sonunda hər şey yaxşı…\n"Qarabağ"a Türkiyədən rəqib çıxdı\nAzərbaycan futbolu tarixiylə baş-başa - medalçıları qarşılayın!\nMillimizin baş məşqçi postuna italiyalı namizəd - İDDİA\nAzərbaycan futbolu tarixiylə baş-başa - "Qarabağ" "qapını bərk…\nAzərbaycan futbolu tarixiylə baş-başa - "Zirə" birinci pilləyə…\n"Yada düşər xatirələr": "Keşlə"nin qayıdışdan sonra ilk ev qələbəsi, "Zirə"nin…\n"Neftçi TV" təqdim edir: “Qızıl oyun” xatirələrdə - VİDEO\nAzərbaycan futbolu tarixiylə baş-başa - titanların döyüşü "Qızıl tur"a yol…\n"Təmkin Xəlilzadə "Sabah"da deyil, "Çelsi"də…\n"Turan Tovuz" "Evdə qal, sağlam qal" aksiyasına qoşulub -…\nHəşimov onu narahat edən məqamlara toxundu, komandasında qırmızı vərəqələrin çoxluğunu intizamsızlıq saymadı: "Cavid barədə də qərar verəcəyik"\nTarix: 2020-02-18 10:11\nHələ qış fasiləsində transferləriylə, Antalyada yoxlama matçlarında uğurlu nəticələriylə adından söz etdirən "Zirə" Premyer Liqanın son turunda da diqqət mərkəzinə düşdü. Ancaq bu dəfə yaxşı planda yox. Belə ki, Zaur Həşimovun komandası lider "Qarabağ"a evdə 0:6 hesabıya uduzdu. 39 yaşlı mütəxəssislə Zirədəki uğursuz görüşdən bir qədər müddət keçəndən sonra ətraflı söhbətləşməyi məqsədəuyğun saydıq.\n- "Qarabağ"a 0:6-nı soyuq başa təhlil edəndə. hansı nəticəni çıxarırsınız?\n- Belə oyunlar olur. Təhlil etsək, dahi məşqçilər də belə vəziyyətə düşürlər. Əsas odur ki, tez bir bir zamanda bu vəziyyətdən çıxa bilək.\n- İnamsız təsir bağışlayan qapıçı Orxan Sadıqlını belə güclü rəqibə qarşı qoymaq nə dərəcədə məntiqəuyğun idi? Bu seçimdə yanlışlığa yol verdiyiniz etiraf edirsiniz?\n- Şikayət etməyi sevmirəm. Bu oyunda da, "Sumqayıt"la matçda da ciddi problemlərimiz var idi. Bu da əsasən yerli oyunçu baxımından irəli gəlir. Dəyişiklik etmək üçün belə oyunçu qıtlığı var idi. Limitə görə Orxanı oynatmağa məcbur idik.\n- Ümumiyyətlə, komandanızda qapıçı problemi hiss olunur. Bunu qış fasiləsində həll etməyə nə mane oldu?\n- Üzdə olan yerli qapıçıların hamısının öz klubları ilə müqaviləsi var. Legioner qapıçımız olsa da, həm yerli oyunçu limiti, həm də yaş limiti olduğuna görə çətinlik çəkirik. Buna baxmayaraq, bu böyük hesabla uduzmağa səbəb deyil. Ən pisi odur ki, mübarizəsiz uduzduq. Bir var məğlub olursan, bir də var təslim olursan. Biz təslim olduq.\n- Toplanışda da çox az oynayan, yeni transferlərdən sonra ikinci plana keçən mərkəz müdafiəçisi Miloş Bakraçı birdən-birə oynatmaq, necə deyərlər, tankın altına atmaq, Adrian Skartakeni yalnız 2-ci hissədə meydana buraxmaq - bu, nəticədə hansı rol oynadı?\n- Bəzi oyunlar var ki, biz heyəti rəqibə uyğun qururuq. Bakraçı oynatmaqda məqsədimiz var idi. Əfsuslar olsun ki, məqsədimizə nail ola bilmədik.\n- Qış fasiləsində qaytardığınız müdafiəçi Yovan Krneta hələ də oynamayıb. Nədir səbəb?\n- Bilirsiniz ki, onu əvvəl baxışa dəvət etmişdik. Antalyada “Napredak”la oyunda zədə aldı. Buna görə də ona tam sağalması üçün vaxt verdim. Hazırda bizimlədir. Bir müddət məşqləri buraxdığına görə oynamasına risk etmədik.\n- Komandanız sizin dönəmdə 10 oyuna 25 qol buraxıb, yalnız "Sabah"la matçda qapısını toxunulmaz saxlayıb. Çox deyll? Müdafiədə boşluqları nəylə əlaqələndirərsiniz?\n- Çoxdur. Bu mövzuya hər zaman toxunmuşam. Bizim promlem tək müdafiədə deyil, ümumi komanda olaraq müdafiə oluna bilmirik. 14 rəsmi oyuna çıxmışıq ki, bunlardan da az oyun var ki, meydanı qol buraxmadan və ya az qol buraxaraq tərk etmişik. Qol buraxdığımız bütün oyunlarda isə diqqətsizlikdən və dediyim kimi, ən əsası, mübarizə aparmadan məğlub olmuşuq. Uduzduğumuz 4 oyunun hamısına elə olmayıb ki, oyun alınmasın və ya bəxtimiz gətirməsin. Sırf bu dörd oyunu mübarizəsiz uduzmuşuq. Təkcə "Sumqayıt"la oyunda komanda "döyüşdü". Mübarizə aparmırıq, problem budur. Buna görə də çox qol buraxırıq. b\n- Komanda mübarizə aparmırsa, səbəb nədir? Özünəinam yoxdur?\n- Xeyr. Komanda mübarizə aparmır yox, sırf məğlub olduğumuz oyunlarda mübarizə aparmayıb. Hər dəfə məğlubiyyətdən sonra toparlanmağı bacarmışıq. İlk dəfə idi ki, ardıcıl iki oyun uduzduq.\n- Növbəti turda "Keşlə"ylə ağır matç gözləyir. İtkiləriniz də var. Necə toparlana biləcəksiniz?\n- Bütün oyunlar ağırdır. Çalışacağıq ki, toparlanaq.\n- Qırmızı vərəqələr də çoxdur. "Sumqayıt"la oyunda da, "Qarabağ"la oyunda da azlıqda qaldınız. Xüsusən Cavid Hüseynovu qeyd edərdim ki, "Sumqayıt"la oyunda qırmızı vərəqəyə "can atırdı". "Qarabağ"la oyunda "istəyinə çatdı". İntizam problemi var?\n- İntizamsızlıq deməzdim. Oyunlarda gərginlik var. Uşaqlar böyük həvəslə oyunlara hazırlaşırlar. Qələbə istəyi var. Düzdür, məğlubiyyətlə barışa bilmək də qalibiyyətdir. Oyunlardan əvvəl də bu haqda danışmışdıq. Pxisoloji amillərin də böyük rol oynayacağını bildirmişdik. Əfsuslar olsun ki, bu iki oyunda özümüzü cilovlaya bilmədik. İlkin Muradovun epizodu sırf oyundan idi. İkinci sarı vərəqədən sonra meydandan uzaqlaşdırıldı. Cavidlə Ağabalanın epizodu isə dediyim amillərlə bağlıdı. Buna baxmayaraq bu onlara rəvac vermir ki, bu addımı atsınlar. Daxildə bu məsələləri də həll edirik.\n- Cəza gözləyir onları?\n- Ağabala haqqında artıq tədbir görmüşük. "Qarabağ"la oyundan 2 gün keçib. Sabah yəqin ki, Cavid barədə də qərar verəcəyik.\n23:54 “Sumqayıt”ın virtual məşqi - VİDEO\n23:09 “Barselona” və “Real”ın sabiq baş məşqçisi öldü\n21:00 “Espanyol”un baş məşqçisi: “8 futbolçumuz koronavirusa yoluxub”\n20:30 “Bavariya” məşqləri bərpa etdi\n20:00 "Neftçi TV" təqdim edir: “Qızıl oyun” xatirələrdə - VİDEO\n19:30 28 illik tarixin 22-cisi\n19:18 Azərbaycan futbolu tarixiylə baş-başa - titanların döyüşü "Qızıl tur"a yol açdı\n19:00 Xosep Qvardiolanın anası koronavirusdan öldü\n18:30 Milli komanda baş məşqçisiz qaldı\n18:00 Azərbaycan futbolu tarixiylə baş-başa - "Zirə" birinci pilləyə qalxdı\n17:30 FİFA yeni qərara hazırlaşır\n17:00 "Qarabağ"a Türkiyədən rəqib çıxdı\n16:12 Azərbaycan futbolu tarixiylə baş-başa - "Qəbələ" mövqeyini qorudu\n16:00 "Bəhlul Mustafazadə gələcəkdə karyerasını böyük çempionatlarda, top-klublarda davam etdirəcək"\n15:30 Rüştü Reçber xəstəxanadan evə buraxıldı\n15:20 “Bavariya” Alkantara ilə razılığa gəldi\n14:34 "Qəbələ"də 41 kapitan\n14:07 Azərbaycan futbolu tarixiylə baş-başa - "Qarabağ" "qapını bərk çırpdı"\n13:30 Totti menecerliyə başlayır\n13:00 Millimizin baş məşqçi postuna italiyalı namizəd - İDDİA\n12:24 Azərbaycan futbolu tarixiylə baş-başa - medalçıları qarşılayın!\n12:07 "Qəbələ"nin legioneri evdə "pubg" oynayır: "Bizə klubdan dedilər ki, aprelin sonunda hər şey yaxşı olacaq"\n12:00 “Tottenhem”lə “Mançester Siti” Hacinin oğlunu istəyir\n11:22 Koronavirus testi pozitiv çıxdı, intihar etdi\n11:00 UEFA təkzib etdi: Avrokubokların son tarixi bəlli deyil\n10:47 "Yada düşər xatirələr": "Keşlə"nin qayıdışdan sonra ilk ev qələbəsi, "Zirə"nin "-10"-u


Zoologiya İnstitutunun əməkdaşı beynəlxalq onlayn konfransda iştirak edib - AZƏRTAC – Azərbaycan Dövlət İnformasiya Agentliyi\nZoologiya İnstitutunun əməkdaşı beynəlxalq onlayn konfransda iştirak edib\nAMEA-nın Zoologiya İnstitutunun Protozoologiya laboratoriyasının böyük elmi işçisi, biologiya üzrə fəlsəfə doktoru Simuzər Mamedova Yunanıstanın Tessaliy Universiteti tərəfindən təşkil olunan beynəlxalq konfransda iştirak edib.\nZoologiya İnstitutundan AZƏRTAC-a bildirilib ki, onlayn formatda keçirilən “İnsan fəaliyyətinin su, karbon və ekoloji izləri” mövzusunda beynəlxalq konfransın məqsədi təbiətdə su dövriyyəsi prosesində rast gəlinən bütün problemlərin tədqiqi ilə məşğul olan elm adamlarını bir araya gətirməkdir.\nHidravlika, hidrologiya, su resursları sistemlərinin idarə olunması, iqlim dəyişikliyi və ətraf mühit ilə əlaqəli mövzular ətrafında geniş müzakirələrin aparıldığı konfransda gənc alim S.Mamedova “Azərbaycan ərazisindəki təsərrüfatda və vəhşi heyvanlarda olan “Cryptosporidium spp infeksiyaları” mövzusunda məruzə edib.\nXatırladaq ki, konfrans işini iyunun 27-də başa çatdıracaq.\nAZERTAG.AZ :Zoologiya İnstitutunun əməkdaşı beynəlxalq onlayn konfransda iştirak edib


“Leyli və Məcnun” operası Düşənbədə tamaşaya qoyulmuşdur\nAzərbaycanın Tacikistandakı səfirliyindən aldığımız məlumatda bildirilir ki, bu günlərdə Düşənbədə Sadraddin Ayni adına Dövlət Opera və Balet Teatrının səhnəsində Azərbaycanın dahi bəstəkarı Üzeyir Hacıbəylinin Şərqin və müsəlman dünyasının ilk operası “Leyli və Məcnun” tamaşaya qoyulmuşdur.\nDüşənbənin mədəni həyatında əsl bayrama çevrilən tamaşada Tacikistanın dövlət və hökumət strukturlarının rəhbərləri, nazirlər, parlament üzvləri, sabiq prezident və nazirlər, həmçinin, diplomatik korpusun təmsilçiləri, habelə Tacikistanda müvəqqəti və daimi yaşayan azərbaycanlılar və onların ailə üzvləri, yerli və xarici KİV nümayəndələri də iştirak etmişlər.\nAzərbaycan xalqının ümummilli lideri, görkəmli dövlət xadimi Heydər Əliyevin 90 illik yubileyinə həsr olunmuş Azərbaycan-Tacikistan dostluq konserti tamaşaçılar və musiqişünaslar tərəfindən böyük rəğbət, sevgi və alqışlarla qarşılanmışdır.\nTacikistan Respublikasının mədəniyyət naziri M.Asrori tədbir iştirakçılarını təbrik etmiş və bildirmişdir ki, son illərdə Azərbaycanın Tacikistandakı səfirliyinin dəstəyi ilə keçirilən mədəni tədbirlərin artması sevindirici haldır. Bugünkü “Leyli və Məcnun” tamaşası Heydər Əliyevin 90 illik yubileyinə həsr olunmaqla yanaşı, Azərbaycan-Tacikistan mədəni əlaqələrinin müsbət müstəvidə inkişafının bariz rəmzidir.\nAzərbaycanın Tacikistandakı səfiri Abbasəli Həsənov çıxışında tamaşanın ərsəyə gəlməsində əməyi olan hər kəsə minnətdarlığını bildirərək qeyd etmişdir ki, “Leyli və Məcnun” tamaşasının Düşənbə ictimaiyyətinə təqdim edilməsi səfirlik tərəfindən ulu öndər Heydər Əliyevin 90 illik yubileyinə həsr olunan silsilə tədbirlərdən biridir. Səfir vurğulamışdır ki, hələ sovet dönəmində Sov İKP MK Siyasi Bürosunun üzvü və SSRİ Nazirlər Soveti sədrinin 1-ci müavini kimi yüksək vəzifə tutan ümummilli lider Heydər Əliyev bütün İttifaq respublikaları, o cümlədən, Tacikistan üçün böyük işlər görmüş, müstəqillik illərində də Tacikistana və onun xalqına öz dəstəyini əsirgəməmişdir.\nDaha sonra səfir A.Həsənov bidirmişdir ki, mədəni tədbirlər təkcə Düşənbədə deyil, eləcə də Gəncə ilə qardaşlaşmış Xocəndə şəhərində, həmçinin, Tacikistan Respublikasının digər bölgələrində də bundan sonra da davam etdiriləcəkdir. Mədəni əlaqələrimizin dərinləşməsi xalqlarımızı bir-birinə daha da yaxınlaşdıracaq və dövlətlərimiz arasında münasibətlərin hərtərəfli inkişafına müsbət təsir göstərəcəkdir.\nXalq qəzeti.- 2013.- 21 may.- S. 6.


Şamaxı sakini adından göndərilən məqalə TƏKZİB EDİLİR -\n0\tMart 6, 2020 12:13 axşam\nDosye.org saytında yayımlanan “İcra başçısı sarıdan bəxti gətirməyən ŞAMAXI” başlıqlı məqalə böyük narazılıqla qarşılanıb. Beləki, saytın elektron ünvanına daxil olan material olduğu kimi dərc edilib və məqalədə bir neçə şəxslərin adı hallandırılıb.\nMəlumat üçün bildirək ki, “məqalə” Şəhriyar qəsəbə sakini Bayramov Babayar Allahyar oğlu adından ünvanlanıb. Redaksiyamızla telefon əlaqəsi yaradan Babayar Bayramovun övladı Eldəniz Bayramov diqqətimizə çatdırdı ki, məqalədən atasının heç bir məlumatı yoxdur.\nRayon prokurorluğuna dəvət edilən B. Bayramova bildirilib ki, sizin dosye.org saytına göndərdiyiniz məqalədə icra başçısı və digər məmurların adları rüşvət qalmaqalında hallanır. Vətəndaş B. Bayramov qəti etiraz edərək məlumatsız olduğunu bildirib. Redaksiyamıza daxil olan son məlumatlara görə, B. Bayramov sarsıntı keçirərək səhətində ciddi problemlər yaranıb. Nəzərinizə çatdıraq ki, adı hallanan B. Bayramov üzün müdət Vergilər Nazirliyinin əməkdaşı kimi brinci dərəcəli dövlət vergi müfəttişi kimi fəxri ada layiq görülmüşdür.\nDosye.org olaraq bildiririk ki, B. Bayramovun adında saytların elektron ünvanına göndərmək bir növ şəxsi prinsiplərin ədavəti kimi hesab edilir. Saytımız adından el ağsaqalı Babayar müəllimdən üzür istəməklə yazını təkzib edirik. Bütüb bunları nəzərə alıb “İcra başçısı sarıdan bəxti gətirməyən ŞAMAXI” başlıqlı məqalə saytından çıxarılır.\nGəncədə 27 yaşlı qız itkin düşüb


TÜRK MƏDƏNİYYƏTİNİN YAŞATMA MÜBARİZƏSİ VERƏN SƏNƏT OCAĞI » Djb.az\nDjb.az » siyaset » TÜRK MƏDƏNİYYƏTİNİN YAŞATMA MÜBARİZƏSİ VERƏN SƏNƏT OCAĞI\nTÜRK MƏDƏNİYYƏTİNİN YAŞATMA MÜBARİZƏSİ VERƏN SƏNƏT OCAĞI\nTÜRKİYƏNİN PAYTAXTI ANKARA ŞƏHƏRİNDƏ FƏALİYYƏT GÖSTƏRƏN “ANKARA QAFQAZ RƏQS QRUPU” VƏ ONLARIN QAFQAZ XALQ RƏQSLƏRİ İLƏ YANAŞI TÜRK DÜNYASININ ƏVƏZOLUNMAZ RƏQSLƏRİNİ YAYIB, YAŞATMAQ MÜBARİZƏSİ\nAnkarada fəaliyyət göstərən “Ankara Qafqaz Rəqs Qrupu”, Türk dünyasının bənzərsiz rəqslərini, xüsusilə də Qafqaz xalqlarının rəqslərini yaşatmaq üçün mübarizə aparır.\n2016-cı ildə Ankarada qurulan qrup, balacadan böyüyə hər yaş qrupundan olan insanlar üçün Türk dünyasına və Qafqaz xalqlarına aid rəqs dərsləri verir. Artıq Türkiyənin paytaxtı Ankarada da Qafqaz rəqsləri həvəskarlarını qarşılayır. Öz hesablarına qrupu saxlamağa çalışan Ankara Qafqaz Rəqs Qrupunun təmsilçiləri, 7-dən 70-ə hər kəsi rəqsə dəvət edir.\nMüəllimə Səkinə Muxtarlı, Qafqaz rəqslərinin kənardan çətin görünməsinə baxmayaraq həvəsi olan hər kəsin öryənə biləcəyini deyir. Səkinə Muxtarlı, rəqs sahəsinin bir sənət olması ilə birgə, sözün əsl mənasında bir idman olduğunu da vurğulayır. Həmçinin rəqsin depressiya vəziyyətlərindən çıxmağa, pis vərdişlərdən uzaqlaşmağa, özünə inamı belə arttırmağa köməkçi olduğunu söyləyir. Özü azərbaycanlı olan Səkinə Muxtarlı, rəqsə lap uşaq yaşlarından həvəsi olduğunu, ilk dəfə də Cücələrim Rəqs Ansamblında başladığını dedi. Əlavə olaraq Qafqaz rəqslərinin Türkiyədə həm sevildiyini həm də Azərbaycan xalq rəqslərinin də yayğınlaşdırılmasının iki dost və qardaş ölkənin mədəniyyət əlaqələri yönündən daha da möhkəmlənməsinə dəstək ola biləcəyini söylədi. Səkinə Muxtarlı eyni zamanda milli rəqslərimizi nəinki Türkiyədə həmçinin Avropa ölkələrində də təmsil etdiklərini dedi. Keçən ilin yay aylarında Londonda xalq rəqslərimiz üzrə master-klass keçirtdiyini də bildirdi. Əlindən gəliyi qədər sənətin ən gözəl nümunəsi olan xalq rəqslərini yaşadacağını və yayğınlaşdıracağını özünə borc bildiyini vurğuladı.\n"Ritm hissi ilə xalqımızın ruhunu bir yerə gətiririk."\nOğlanlardan ibarət qrupun müəllimi olan Azər Bayramlı isə Azərbaycan xalq rəqsləri başda olmaq üzərə, Gürcüstan, Çərkəz, Dağıstan rəqslərini də öyrətdiklərini dedi. Əslən Qars azərbaycanlılarından olan Azər Bayramlı, "Ritm hissi ilə xalqımızın ruhunu bir yerə gətiririk. İrsi mədəniyyətimizə sahib çıxaraq, onu gələcək nəsillərimizə miras qoyuruq" dedi.\nRəqs etmək və mədniyyətimizi daim zirvələrə çıxartmaq istəyən hər bir şəxsə qapılarının açıq olduğunu söyləyən Bayramlı, hal-hazırda bu ilin İyun ayında Ankarada hesabat konsertlərinə hazırlandıqlarını bildirdi və bütün əqs həvəskarları sənət dolu bir konsertə dəvət etdi.\nAnkarada Bakının erməni işğalından azad olunmasının 100 illiyi qeyd edilib Ankarada Nuri Paşanın komandanlığı ilə Qafqaz İslam Ordusunun Bakı şəhərini erməni daşnaklarının işğalından azad\nGürcüstanda Cənubi Qafqaz Təhlükəsizlik Forumu keçirilir\nPrezident Fransa-Qafqaz Dostluq Qrupunun rəhbərini qəbul edib\nQafqaz Universiteti bəyanat yayıb


Azərbaycan efirində qızların əlbəyaxa davası – VİDEO | 24saat\nARB-nin efirində yayımlanan “Ferma” realiti şousunda böyük qalmaqal yaşanıb.\n24saat.org Qafqazinfo-ya istinadla xəbər verir ki, proqramın ötən gün yayımlanan bölümündə iştirakçılar Firəngiz İsgəndərova (Fira) ilə Mələk Babayeva arasında dava olub.BUNLARA DA BAXIN\nM.Babayeva Firəngizi arada söz aparıb-gətirməkdə günahlandırıb.\n“Tamaşaçılar deyir ki, Fira söz aparıb-gətirir. Qızlar otağında nə olursa, oğlanlara, oğlan otağında nə olursa, qızlara çatdırır. Mən inanmırdım, amma bu gün şahidi oldum”.\tMələyin bu sözləri digər iştirakçını özündən çıxarıb. Qalmaqallı iştirakçı Firəngizin yanından uzaqlaşıb.\nAncaq Firəngiz mübahisəni davam etdirmək istəyib. Hər iki xanım arasındakı mübahisə əlbəyaxa davaya çevrilib.